TRADUZZJONI

FTEHIM

bejn il-Gvern tal-Istati Uniti tal-Amerika u l-Unjoni Ewropea dwar il-koordinazzjoni ta’ programmi ta' tikkettar dwar l-effiċjenza enerġetika tat-tagħmir tal-uffiċċju

Il-Gvern tal-ISTATI UNITI TAL-AMERIKA u l-UNJONI EWROPEA, minn hawn ’il quddiem “il-Partijiet”;

FILWAQT LI JIXTIEQU jimmassimizzaw l-iffrankar tal-enerġija u l-benefiċċji ambjentali billi jistimolaw il-provvista ta’ u d-domanda għal prodotti li huma effiċjenti fl-użu tal-enerġija;

FILWAQT LI JQISU L-FTEHIM bejn il-Gvern tal-Istati Uniti tal-Amerka u l-Komunità Ewropea dwar il-Koordinazzjoni tal-Programmi ta' tikkettar dwar l-effiċjenza enerġetika tat-tagħmir tal-uffiċċju, magħmul fl-20 ta’ Diċembru 2006, u l-annessi tiegħu, kif emendat (minn hawn ’il quddiem “il-Ftehim tal-2006”);

SODISFATTI bil-progress li sar taħt il-Ftehim tal-2006;

KONVINTI li ser jinkisbu benefiċċji addizzjonali jekk jitkomplew l-isforzi reċiproċi fuq l-ENERGY STAR;

FTIEHMU KIF ĠEJ:

Artikolu I

Prinċipji Ġenerali

1. Sensiela komuni ta’ speċifikazzjonijiet ta’ ffrankar ta’ enerġija u logo komuni għandhom jintużaw mill-Partijiet għall-fini li jiġu stabbiliti miri konsistenti għall-manifatturi, u b’hekk jimmassimizzaw l-effett tal-isforzi individwali tagħhom fuq il-provvista u t-talba għal tali tipi ta’ prodotti.

2. Il-Partijiet għandhom jużaw il-Logo Komuni għall-finijiet tal-identifikazzjoni tat-tipi ta’ prodotti kwalifikati ta’ iffrankar ta’ enerġija elenkati fl-Anness C.

3. Il-Partijiet għandhom jiżguraw li l-ispeċifikazzjonijiet komuni jħajru titjib li jitkompla fl-effiċjenza, waqt li jagħtu kont tal-prattiċi tekniċi l-aktar avvanzati fis-suq.

4. L-Ispeċifikazzjonijiet Komuni jipprovaw jirrappreżentaw mhux aktar minn 25 fil-mija tal-mudelli li għalihom id-dejta hija disponibbli, waqt li l-ispeċifikazzjonijiet huma stabbiliti filwaqt li jitqiesu wkoll fatturi oħrajn.

5. Il-Partijiet għandhom jagħmlu ħilithom sabiex jiżguraw li l-konsumaturi jkollhom l-opportunità jidentifikaw prodotti effiċjenti billi jsibu t-tikketta fis-suq.

Artikolu II

Ir-Relazzjoni mal-Ftehim tal-2006

Dan il-Ftehim jissostitwixxi l-Ftehim tal-2006 fl-intier tiegħu.

Artikolu III

Definizzjonijiet

Għall-għanijiet ta’ dan l-Artikolu:

Artikolu IV

Entitajiet ta’ Ġestjoni

Kull Parti b’dan taħtar entità ta’ ġestjoni li hija responsabbli għall-implimentazzjoni ta’ dan il-Ftehim (“l-Entitajiet ta’ Ġestjoni”). Il-Komunità Ewropea taħtar lill-Kummissjoni tal-Unjoni Ewropea (’Kummissjoni’) bħala l-Entità ta’ Ġestjoni tagħha. L-Istati Uniti tal-Amerka taħtar lill-EPA tal-Istati Uniti bħala l-Entità ta’ Ġestjoni tagħha.

Artikolu V

L-amministrazzjoni tal-Programm tat-Tikkettar tal-ENERGY STAR

1. Kull Entità ta’ Ġestjoni għandha tamministra l-Programm ta’ Tikkettar tal-ENERGY STAR għat-tipi ta’ prodotti elenkati fl-Anness C li huma effiċjenti fl-użu tal-enerġija, skont it-termini u l-kundizzjonijiet stabbiliti f’dan il-Ftehim. L-amministrazzjoni tal-Programm tinkludi r-reġistrazzjoni tal-Parteċipanti fil-Programm fuq bażi volontarja, iż-żamma tal-listi tal-Parteċipanti fil-Programm u tal-prodotti konformi, u l-infurzar tat-termini tal-Linji Gwida għall-Użu Xieraq tal-Isem u l-Logo Komuni tal-ENERGY STAR stabbiliti fl-Anness B.

2. Il-Programm ta’ Tikkettar tal-ENERGY STAR għandu juża l-Ispeċifikazzjonijiet Komuni elenkati fl-Anness C.

3. Sa fejn kull Entità ta’ Ġestjoni tieħu miżuri effettivi biex teduka lill-konsumaturi dwar il-Marki tal-ENERGY STAR, għandha tagħmel dan skont il-Linji Gwida għall-Użu Xieraq tal-Isem u l-Logo Komuni tal-ENERGY STAR stabbiliti fl-Anness B.

4. Kull Entità ta’ Ġestjoni għandha tieħu ħsieb l-ispejjeż għall-attivitajiet kollha tagħha taħt dan il-Ftehim.

Artikolu VI

Il-Parteċipazzjoni fil-Programm ta’ Tikkettar tal-ENERGY STAR

1. L-Entitajiet ta’ Ġestjoni għandhom jippermettu kwalunkwe manifattur, bejjiegħ jew aġent ta’ bejgħ mill-ġdid sabiex ikun parti mill-Programm ta’ Tikkettar tal-ENERGY STAR billi jirreġistra bħala Parteċipant tal-Programm.

2. L-Entitajiet ta’ Ġestjoni għandhom jippermettu l-Parteċipanti tal-Programm li jużaw il-Logo Komuni sabiex jidentifikaw prodotti li ġew ittestjati fil-faċilitajiet tagħhom stess jew f’laboratorju tat-test u li jilħqu l-Ispeċifikazzjonijiet Komuni indikati f’Anness C. Għal prodotti mqiegħda biss fis-suq tal-UE, l-Entità ta’ Ġestjoni tippermetti l-Parteċipanti tal-Programm li jiċċertifikaw huma stess il-prodotti kwalifikati. Għal prodotti mqiegħda fis-suq tal-Istati Uniti l-Entità ta’ Ġestjoni teħtieġ li l-Parteċipanti tal-Programm jilħqu r-rekwiżiti ta’ ċertifikazzjoni tal-partijiet terzi stabbiliti fl-Impenji tal-Imsieħba rivedut.

3. Kull Entità ta’ Ġestjoni għandha żżomm u taqsam mal-listi l-oħra tal-Parteċipanti tal-Programm kollha u l-prodotti li jikkwalifikaw għal-Logo Komuni fit-territorju rispettiv tagħhom.

4. Minkejja l-proċeduri speċfikati fil-Paragrafu 2 (l-awtoċertifikazzjoni għal prodotti mqiegħda fis-suq tal-UE u ċ-ċertifikazzjoni għal parti terza għal prodotti mqiegħda fis-suq tal-Istati Uniti), kull Entità ta’ Ġestjoni tirriserva d-dritt li tittestja jew inkella li teżamina l-prodotti li nbiegħu jew li ġew mibjugħa fit-territorji tagħha (fit-territorji tal-Istati Membri tal-Unjoni Ewropea fil-każ tal-Kummissjoni) sabiex tiddetermina jekk il-prodotti humiex ċertifikati skont l-Ispeċifikazzjonijiet Komuni stabbiliti fl-Anness C. L-Entitajiet ta’ Ġestjoni għandhom jikkomunikaw u jikkooperaw għal kollox ma’ xulxin biex jiżguraw li l-prodotti kollha li għandhom il-Logo Komuni jissodisfaw l-Ispeċifikazzjonijiet Komuni stabbiliti fl-Anness C.

Artikolu VII

Koordinazzjoni tal-Programm bejn il-Partijiet

1. Il-Partijiet għandhom jistabbilixxu Kummissjoni Teknika biex tirrevedi l-implimentazzjoni ta’ dan il-Ftehim, kompost minn rappreżentanti tal-Entitajiet Amministrattivi tagħhom.

2. Bi prinċipju, il-Kummissjoni Teknika għandha tiltaqa’ kull sena u għandha tikkonsulta fuq talba ta’ waħda mill-Entitajiet ta’ Ġestjoni biex teżamina l-ħidma u l-amministrazzjoni tal-Programm ta’ Tikkettar tal-ENERGY STAR, l-Ispeċifikazzjonijiet Komuni stabbiliti fl-Anness C, il-kopertura tal-prodotti, u l-progress fil-kisba tal-għanijiet ta’ dan il-Ftehim.

3. Non-partijiet (inklużi gvernijiet oħra u rappreżentanti tal-industrija) jistgħu jattendu għal-laqgħat tal-Kummissjoni Teknika bħala osservaturi, sakemm ma jkunx miftiehem mod ieħor miż-żewġ Entitajiet ta’ Ġestjoni.

Artikolu VIII

Ir-Reġistrazzjoni tal-Marki tal-ENERGY STAR

1. L-EPA tal-Istati Uniti tal-Amerka, bħala proprjetarja tal-marki tal-ENERGY STAR, irreġistrat il-marki fl-Unjoni Ewropea bħala Trade Marks Komunitarji. Il-Kummissjoni ma għandhiex titlob jew tikseb reġistrazzjoni tal-marki tal-ENERGY STAR jew ta’ varjazzjoni tal-marki fi kwalunkwe pajjiż.

2. L-EPA tal-Istati Uniti tal-Amerka tintrabat li ma tqisx bħala ksur ta’ dawn il-marki l-użu mill-Kummissjoni, jew l-użu awtorizzat minn kwalunkwe Parteċipant fil-Programm irreġistrat mill-Kummissjoni, tal-marki tal-ENERGY STAR skont it-termini ta’ dan il-Ftehim.

Artikolu IX

Infurzar u nuqqas ta’konformità

1. Sabiex jitħarsu l-marki tal-ENERGY STAR, kull Entità ta’ Ġestjoni għandha tiżgura l-użu xieraq tal-marki tal-ENERGY STAR fit-territorju tagħha (fit-territorji tal-Istati Membri tal-Unjoni Ewropea fil-każ tal-Kummissjoni). Kull Entità ta’ Ġestjoni għandha tiżgura li l-marki tal-ENERGY STAR jintużaw biss fil-forma li tidher fl-Anness A u fuq prodotti li jikkwalifikaw biss. Kull Entità ta’ Ġestjoni għandha tiżgura li l-marki tal-ENERGY STAR jintużaw biss bil-mod kif speċifikat fil-Linji Gwida għall-Użu Xieraq tal-Isem u l-Logo Komuni tal-ENERGY STAR stabbiliti fl-Anness B.

2. Kull Entità ta’ Ġestjoni għandha tiżgura li tittieħed azzjoni minnufih u xierqa kontra kwalunkwe Parteċipant fil-Programm, meta ssir taf li Parteċipant fil-Programm uża marka bi ksur jew ikun waħħal il-marki tal-ENERGY STAR fuq prodott li mhuwiex konformi mal-Ispeċifikazzjonijiet stabbiliti fl-Anness C. Dawn l-azzjonijiet għandhom jinkludu, iżda mhumiex limitati għal:

3. Kull Entità ta’ Ġestjoni għandha tiżgura li jittieħdu l-azzjonijiet raġonevoli kollha sabiex jintemm l-użu mhux awtorizzat tal-marki tal-ENERGY STAR jew l-użu ta’ marka mhux konformi minn entità li mhijiex Parteċipant fil-Programm. Tali azzjonijiet għandhom jinkludu, iżda ma għandhomx ikunu limitati għal:

4. Kull Entità ta’ Ġestjoni għandha minnufih tgħarraf lill-Entità ta’ Ġestjoni tal-Parti l-oħra dwar kwalunkwe ksur tal-marki tal-ENERGY STAR li tkun taf dwarhom kif ukoll dwar l-azzjoni meħuda biex jintemm dan il-ksur.

5. Jekk ma tkunx tista’ tinkiseb konformità b’segwitu tal-azzjonijiet imniżżla f’punti 2 u 3 hawn fuq, l-UE tkun teħtieġ li l-Istati Membri jikkooperaw bis-sħiħ u jikkonsultaw mal-Entità ta’ Ġestjoni u jieħdu l-miżuri meħtieġa kollha, inkluż l-azzjoni legali, sabiex itemmu kwalunkwe użu tal-marki tal-ENERGY STAR li mhux konformi, u għalhekk mhux awtorizzat

Artikolu X

Il-proċeduri biex jiġi emendat il-Ftehim u biex jiżdiedu Annessi ġodda

1. Kwalunkwe Entità ta’ Ġestjoni tista’ tipproponi emenda għal dan il-Ftehim u tipproponi annessi ġodda għall-Ftehim.

2. Emenda proposta għandha ssir bil-miktub u għandha tiġi diskussa fil-laqgħa li jkun imiss tal-Kummissjoni Teknika, kemm-il darba tkun ġiet ikkomunikata lill-Entità Amministrattiva l-oħra tal-anqas sittin jum bil-quddiem ta’ dik il-laqgħa.

3. L-emendi għal dan il-Ftehim u d-deċiżjonijiet sabiex jiżdiedu annessi l-ġodda għandhom isiru bi qbil reċiproku tal-Partijiet. L-emendi għall-Annessi A, B, u C għandhom isiru skont id-dispożizzjonijiet tal-Artikoli XI u XII.

Artikolu XI

Il-proċeduri għall-emenda tal-Annessi A u B

1. Entità ta’ Ġestjoni li tixtieq temenda l-Anness A jew l-Anness B għandha ssegwi l-proċeduri stabbiliti fil-paragrafi 1 u 2 tal-Artikolu X.

2. L-emendi għall-Annessi A u B għandhom isiru bi qbil reċiproku tal-Entitajiet ta’ Ġestjoni.

Artikolu XII

Proċeduri biex jiġi emendat l-Anness C

1. Entità ta’ Ġestjoni li tixtieq temenda l-Anness C biex tirrevedi l-Ispeċifikazzjonijiet eżistenti, jew iżżid tip ta’ prodott ġdid (’L-Entità ta’ Ġestjoni li Tipproponi”) għandha ssegwi l-proċeduri stabbiliti fil-paragrafi 1 u 2 tal-Artikolu X, u għandha tinkludi fil-proposta tagħha:

2. L-emendi proposti għall-Anness C li huma aċċettati miż-żewġ Entitajiet ta’ Ġestjoni għandhom jidħlu fis-seħħ f’data miftiehma b’mod konġunt mill-Entitajiet ta’ Ġestjoni.

3. Jekk, wara l-wasla ta’ proposta magħmula skont il-paragrafi 1 u 2 tal-Artikolu X, l-Entità ta’ Ġestjoni l-oħra (’l-Entità ta’ Ġestjoni li Toġġezzjona’) hija tal-fehma li l-proposta ma tissodisfax Ir-rekwiżiti speċifikati fil-Paragrafu 1 hawn fuq jew toġġezzjona mod ieħor għall-proposta, għandha minnufih (normalment sal-Laqgħa li jmiss tal-Kummissjoni Teknika) tgħarraf lill-Entità ta’ Ġestjoni li Tipproponi bil-miktub dwar l-oġġezzjoni tagħha u għandha tinkludi kwalunkwe informazzjoni disponibbli biex tappoġġja l-oġġezzjoni tagħha; pereżempju, informazzjoni li tagħti prova li l-proposta, jekk tiġi adottata, x’aktarx li:

4. L-Entitajiet ta’ Ġestjoni għandhom jagħmlu l-aħjar sforzi biex jilħqu ftehim dwar l-emenda proposta fl-ewwel laqgħa tal-Kummissjoni Teknika wara l-proposta. Jekk l-Entitajiet ta’ Ġestjoni ma jkunux jistgħu jilħqu ftehim dwar l-emenda proposta f’din il-laqgħa tal-Kummissjoni Teknika, huma għandhom ifittxu li jilħqu ftehim bil-miktub qabel il-laqgħa sussegwenti tal-Kummissjoni Teknika.

5. Jekk, sal-aħħar tal-laqgħa sussegwenti tal-Kummissjoni Teknika, il-Partijiet ma jkunux jistgħu jaslu għal ftehim, l-Entità ta’ Ġestjoni li Tipproponi għandha tirtira l-proposta tagħha; u fir-rigward ta’ proposti għar-reviżjoni tal-Ispeċifikazzjonijiet eżistenti, it-tip ta’ prodott li jikkorrispondi għandu jitneħħa mill-Anness C sa d-data miftiehma bil-miktub mill-Entitajiet ta’ Ġestjoni. Il-Parteċipanti kollha fil-Programm għandhom ikunu informati b’din il-bidla u bil-proċeduri kollha li għandhom jiġu segwiti biex tiġi implimentata din il-bidla.

6. Meta jippreparaw l-Ispeċifikazzjonijiet Komuni jew jirrevedu l-Ispeċifikazzjonijiet Komuni eżistenti, l-Entitajiet ta’ Ġestjoni għandhom jiżguraw il-koordinazzjoni u l-konsultazzjoni effettiva bejniethom u mal-partijiet interessati rispettivi tagħhom, b’mod partikolari rigward il-kontenut tad-dokumenti ta’ ħidma u l-iskedi.

Artikolu XIII

Dispożizzjonijiet ġenerali

1. Programmi oħra ambjentali ta’ tikkettar ma humiex koperti b’dan il-Ftehim u jistgħu jiġu żviluppati u adottati minn kull waħda mill-Partijiet.

2. L-attivitajiet kollha mwettqa taħt dan il-Ftehim għandhom ikunu suġġetti għal-liġijiet u r-regolamenti applikabbli ta’ kull Parti u għad-disponibbiltà ta’ fondi xierqa u r-riżorsi.

3. Ebda ħaġa f’dan il-Ftehim ma għandha taffettwa d-drittijiet u l-obbligi ta’ xi Parti li ġejjin minn xi ftehim bilaterali, reġjonali jew multilaterali li tkun daħlet fih qabel id-dħul fis-seħħ ta’ dan il-Ftehim.

4. Mingħajr preġudizzju għal kwalunkwe dispożizzjoni oħra ta’ dan il-Ftehim, kwalunkwe Entità ta’ Ġestjoni tista’ twettaq programmi ta’ tikkettar fir-rigward tat-tip ta’ prodotti li mhumiex inklużi fl-Anness C. Minkejja kull dispożizzjoni oħra ta’ dan il-Ftehim, l-ebda Parti ma għandha tostakola l-importazzjoni, l-esportazzjoni, il-bejgħ jew id-distribuzzjoni ta’ kwalunkwe prodott għaliex ikun fih il-marki tal-użu effiċjenti tal-enerġija tal-Entità ta’ Ġestjoni tal-Parti l-oħra.

Artikolu XIV

Dħul fis-seħħ u perjodu ta’ validità

1. Dan il-Ftehim għandu jidħol fis-seħħ fid-data li fiha kull Parti tkun innotifikat lill-parti l-oħra bil-miktub li jkunu tlestew il-proċeduri interni rispettivi tagħha meħtieġa biex dan jidħol fis-seħħ.

2. Dan il-Ftehim għandu jibqa’ fis-seħħ għal perjodu ta’ ħames snin. Għall-inqas sena qabel tmiem dan il-perjodu, il-Partijiet għandhom jiltaqgħu sabiex jiddiskutu t-tiġdid ta’ dan il-Ftehim.

Artikolu XV

Terminazzjoni

1. Kwalunkwe Parti tista’ ittemm dan il-Ftehim fi kwalunkwe ħin billi tliet xhur qabel tavża bil-miktub lill-Parti l-oħra.

2. Fil-każ ta’ terminazzjoni jew nuqqas ta’ tiġdid ta’ dan il-Ftehim, l-Entitajiet ta’ Ġestjoni għandhom jinformaw lill-Parteċipanti fil-Programm kollha li huma jkunu rreġistraw, bit-terminazzjoni tal-programm konġunt. Barra minn hekk, l-Entitajiet ta’ Ġestjoni għandhom jgħarrfu lill-Parteċipanti fil-Programm li jkunu rreġistraw li kull Entità ta’ Ġestjoni tista’ tkompli l-attivitajiet ta’ tikkettar taħt żewġ programmi individwali separati. F’dan il-każ il-programm ta’ tikkettar tal-Unjoni Ewropea ma jużax il-marki tal-ENERGY STAR. Il-Kummissjoni għandha tiżgura li hija, l-Istati Membri tal-Unjoni Ewropea u kwalunkwe Parteċipant fil-Programm li hi tkun irreġistrat jieqfu milli jużaw il-marki tal-ENERGY STAR sad-data miftiehma bil-miktub mill-Entitajiet ta’ Ġestjoni. L-obbligi li jinsabu f’dan l-Artikolu XV(2) għandhom jgħoddu wara t-terminazzjoni ta’ dan il-Ftehim.

ANNESS C

SPEĊIFIKAZZJONIJIET KOMUNI

I. SPEĊIFIKAZZJONIJIET TAL-KOMPJUTER

1. Definizzjonijiet

A. Kompjuter: Apparat li jwettaq operazzjonijiet loġiċi u jipproċessa d-dejta. Il-kompjuters huma magħmulin minn tal-anqas: (1) unità ċentrali tal-ipproċessar (CPU) biex jitwettqu l-operazzjonijiet; (2) apparat li bih l-utent idaħħal id-dejta bħalma huma tastiera, maws, diġitizzatur jew kontrollur tal-logħob; u (3) unità tal-wiri (display) għall-kompjuter fejn tidher l-informazzjoni. Għall-finijiet ta’ din l-ispeċifikazzjoni, il-kompjuters jinkludu kemm unitajiet weqfin f’post wieħed kif ukoll dawk li jinġarru, inklużi kompjuters tal-mejda (desktops), kompjuters tal-mejda integrati, kompjuters notebook, servers fuq skala żgħira, terminals dipendenti u stazzjonijiet tax-xogħol. Għalkemm il-kompjuters għandhom ikunu kapaċi jużaw apparat li jdaħħal id-dejta kif ukoll l-unitajiet tal-wiri tal-kompjuter, kif innotat fin-numri 2 u 3 hawn fuq, is-sistemi tal-kompjuter ma jinħtiġilhomx jinkludu dan l-apparat waqt it-trasport sabiex jissodisfaw din id-definizzjoni.

Komponenti

B. Display tal-Kompjuter: Skrin tal-kompjuter u l-elettronika assoċjata tiegħu integrati fi struttura unika separata jew fi ħdan l-istruttura tal-kompjuter innifsu (kompjuter notebook jew kompjuter tal-mejda integrat), li jista’ juri l-informazzjoni prodotta minn kompjuter permezz ta’ mezz ta’ dħul tad-dejta wieħed jew aktar, bħalma huma VGA, VNI, Display port u/jew IEEE 1394. Eżempji ta’ teknoloġiji ta’ display tal-kompjuter huma t-tubu tar-raġġi katodiċi (cathode-ray tube, CRT) u d-display tal-kristalli likwidi (liquid crystal display, LCD).

C. Unità tal-Ipproċessar ta’ Grafika Distinta (Graphics Processing Unit, GPU): Proċessur tal-grafika b’interface ta’ kontrollur ta’ memorja lokali u memorja lokali, speċifika għall-grafika.

D. Provvista Esterna tal-Enerġija: Komponent li qiegħed fiżikament magħluq b’mod separat fuq barra tal-kaxxa tal-kompjuter u ddisinjat biex jaqleb il-vultaġġ tal-input ta’ kurrent alternanti (AC) mill-mejn għal vultaġġ(i) aktar baxx(i) ta’ kurrent dirett (DC) sabiex jitħaddem il-kompjuter. Provvista tal-enerġija esterna għandha titqabbad mal-kompjuter permezz ta’ konnessjoni elettrika, kejbil, kord male/female li tista’ titneħħa/jista’ jitneħħa jew b’wajer iebes jew permezz ta’ tip ta’ wajering ieħor.

E. Provvista Interna tal-Kurrent Elettriku: Komponent intern għall-kaxxa tal-kompjuter u ddisinjat biex jaqleb il-vultaġġ AC mill-mejn għal vultaġġ(i) DC sabiex jitħaddmu l-komponenti tal-kompjuter. Għall-finijiet ta’ din l-ispeċifikazzjoni, provvista interna tal-kurrent elettriku għandha tkun fil-kaxxa tal-kompjuter iżda separata mill-bord prinċipali tal-kompjuter. Il-provvista tal-enerġija għandha tikkonnettja mal-mejn permezz ta’ kejbil uniku mingħajr ċirkwiterija intermedja bejn il-provvista tal-enerġija u l-enerġija mill-mejn. Barra minn hekk, il-konnessjonijiet tal-enerġija kollha mill-provvista tal-enerġija għall-komponenti tal-kompjuter, bl-eċċezzjoni ta’ konnessjoni DC għal display ta’ kompjuter f’Kompjuter Desktop Integrat, għandhom ikunu ġewwa l-istruttura li tintegra l-kompjuter (jiġifieri ma jkun hemm l-ebda kejbil estern mill-provvista tal-enerġija għall-kompjuter jew komponenti individwali). Konvertituri Interni DC għal DC użati biex jibdlu vultaġġ uniku DC minn provvista tal-enerġija esterna f’vultaġġi multipli għall-użu mill-kompjuter mhumiex ikkunsidrati bħala provvisti interni tal-enerġija.

Tipi ta’ Kompjuters

F. Kompjuter tal-Mejda (desktop): Kompjuter fejn l-unità prinċipali hija maħsuba li tkun f’post permanenti, spiss fuq skrivanija jew mal-art. Id-desktops mhumiex imfasslin biex jinġarru u jużaw id-display tal-kompjuter estern, it-tastiera u l-maws. Id-desktops huma ddisinjati għal firxa wiesgħa ta’ applikazzjonijiet fid-dar u fl-uffiċċju.

G. Server fuq Skala Żgħira: Kompjuter li juża tipikament komponenti tad-desktop fil-għamla ta’ kompjuter tal-mejda iżda li prinċiparjament ikun iddisinjat biex jaħżen id-dejta ta’ kompjuters oħrajn. Kompjuter għandu jkollu dawn il-karatteristiċi li ġejjin sabiex jitqies bħala Server fuq Skala Żgħira:

(a) Ikun iddisinjat f’għamla ta’ pedestall, torri, jew għamla oħra simili għal dik tal-kompjuter tal-mejda b’tali mod li l-ipproċessar kollu tad-dejta, il-ħażna, u l-interfacing tan-netwerk ikunu f’kaxxa waħda/prodott wieħed;

(b) Ikun maħsub biex jaħdem 24 siegħa kuljum u 7 ijiem fil-ġimgħa u l-perjodi mhux skedati fejn ma jkunx disponibbli jkunu qosra ħafna (fl-ordni ta’ sigħat fis-sena);

(c) Ikun kapaċi jopera f’ambjent multi-utenti simultanju filwaqt li jservi diversi utenti permezz ta’ unitajiet ta’ klijenti f’netwerk; u

(d) Ikun iddisinjat għal sistema operattiva aċċettata mill-professjonisti tas-settur għal applikazzjonijiet ta’ servers domestiċi jew low-end (eż. Windows Home Server, Linux, UNIX, Solaris).

(e) Servers fuq Skala Żgħira huma ddisinjati biex iwettqu funzjonijiet bħalma huma l-għoti tas-servizzi fi ħdan l-infrastruttura tan-netwerk (eż. l-arkivjar) u l-ilqugħ ta’ dejta/midja. Dawn il-prodotti mhumiex iddisinjati biex jipproċessaw l-informazzjoni għal sistemi oħra jew biex iħaddmu s-servers elettroniċi bħala funzjoni primarja.

(f) Din l-ispeċifikazzjoni ma tkoprix is-Servers tal-Kompjuter kif inhu definit fil-verżjoni 1.0 tal-ispeċifikazzjoni ENERGY STAR li tirrigwarda s-Servers tal-Kompjuter. Servers fuq Skala Żgħira li huma koperti minn din l-ispeċifikazzjoni huma limitati għal kompjuters ikkummerċjalizzati għal finijiet oħra li mhumiex it-tħaddim ta’ ċentri tad-dejta (eż. l-użu domestiku, uffiċċji żgħar).

H. Kompjuter tal-Mejda Integrat: Sistema desktop li fiha l-kompjuter u d-display jaħdmu bħala unità waħda li tieħu l-kurrent alternanti tagħha minn kejbil uniku. Kompjuters tal-mejda integrati jiġu f’waħda minn żewġ forom possibbli: (1) sistema fejn il-kompjuter u d-display huma fiżikament magħqudin f’unità waħda; jew (2) sistema li tiġi ppakkjata bħala sistema unika fejn id-display tal-kompjuter ikun seperat iżda mqabbad max-xażi ewlieni permezz ta’ kord tal-elettriku DC u kemm il-kompjuter kif ukoll id-display tal-kompjuter jieħdu l-enerġija minn provvista tal-enerġija unika. Bħala subsett ta’ kompjuters tal-mejda, kompjuters tal-mejda integrati huma normalment iddisinjati biex jipprovdu funzjonalità simili bħas-sistemi tal-mejda.

I. Terminal dipendenti (thin client): Kompjuter li għandu provvista ta’ kurrent elettriku indipendenti u li jistrieħ fuq konnessjoni ma’ riżorsi informatiċi mbiegħda biex jikseb il-funzjonijiet fundamentali. L-informatika ewlenija (eż., eżekuzzjoni ta’ programm, ħażna ta’ dejta, interazzjoni ma’ riżorsi oħra tal-Internet, eċċ.) isseħħ bl-użu ta’ riżorsi remoti ta’ informatika. Fid-dawl ta’ dawn l-ispeċifikazzjonijiet it-Terminals Dipendenti huma limitati għal apparat li m’għandux mezz ta’ ħżin b’rotazzjoni integrata. L-unità prinċipali ta’ Terminal Dipendenti koperta minn din l-ispeċifikazzjoni trid tkun maħsuba biex titqiegħed f’post permanenti (eż. fuq skrivanija) u mhux biex tinġarr.

J. Kompjuters notebook: Kompjuter iddisinjat speċifikament biex jinġarr u jitħaddem għal perjodi twal bi jew mingħajr konnessjoni diretta ma’ sors ta’ kurrent alternanti. Il-kompjuters notebook għandhom jużaw unità tal-wiri integrata u jkunu kapaċi jaħdmu fuq batterija integrata jew sors ieħor portabbli ta’ kurrent. Barra minn hekk, ħafna kompjuters notebook jużaw provvista esterna tal-kurrent elettriku u għandhom tastiera integrata kif ukoll apparat għall-ippuntar. Il-kompjuters notebook huma ddisinjati tipikament biex ikollhom funzjoni simili għall-kompjuters tal-mejda inkluż it-tħaddim tas-softwer li għandu funzjoni simili bħal tal-kompjuters tal-mejda. Għall-finijiet ta’ din l-ispeċifikazzjoni, docking stations (unitajiet ta’ konnessjoni) huma kkunsidrati bħala aċċessorji u għalhekk, il-livelli ta’ prestazzjoni assoċjati man-notebooks mogħtija f’Taqsima 3, hawn isfel, ma jinkluduhomx. Tablet PCs li jista’ jkollhom skrins sensittivi għall-mess flimkien jew minflok apparati oħra għad-dħul tad-dejta, huma meqjusa bħala Kompjuters Notebook f’din l-ispeċifikazzjoni.

K. Stazzjon tax-xogħol: Kompjuter bi prestazzjoni għolja u maħsub għal utent wieħed li jintuża tipikament għall-grafika, CAD, l-iżvilupp tas-softwer, applikazzjonjiet finanzjarji u xjentifiċi fost ħidmiet oħra li jeħtieġu komputazzjoni intensiva. Biex jiġi meqjus bħala stazzjon tax-xogħol, kompjuter għandu:

(a) Jiġi kummerċjalizzat bħala stazzjon tax-xogħol;

(b) Ikollu ħin medju bejn il-ħsarat (MTBF) ta’ mill-anqas 15 000 siegħa ibbażat jew fuq Bellcore TR-NWT-000332, il-ħarġa 6, 12/97 jew fuq dejta miġbura fuq il-post; u

(c) Ikun kapaċi jieħu l-kodiċi ta’ korrezzjoni tal-iżbalji (ECC) u/jew memorja buffer.

(d) Barra minn hekk, stazzjon tax-xogħol għandu jissodisfa tlieta mis-sitt karatteristiċi fakultattivi li ġejjin:

(e) Ikollu kapaċità li jieħu kurrent supplimentari għall-grafika avvanzata (jiġifieri sors ta’ kurrent supplimentari PCI-E 6-pin 12 V);

(f) Is-sistema hija wwajerjata għal sistema b’aktar minn x4 PCI-E fuq il-motherboard barra mill-islott(ijiet) tal-grafika u/jew il-kapaċità għall-PCI-X;

(g) Ma jiħux il-grafika tal-Uniform Memory Access (UMA);

(h) Ikun jinkludi ħames slottijiet jew aktar PCI, PCIe jew PCI-X;

(i) Ikun jiflaħ jipprovdi sostenn ta’ multi-proċessuri sa żewġ proċessuri jew aktar (għandu jieħu pakketti/sokits tal-proċessur fiżikament separati, jiġifieri, mingħajr appoġġ għal proċessur uniku multi-core); u/jew

(j) Ikun ikkwalifika għal tal-anqas żewġ ċertifikazzjonijiet tal-prodott minn Bejjiegħa Indipendenti tas-Softwer (ISV); dawn iċ-ċertifikazzjonijiet jistgħu jkunu għadhom fil-proċess, iżda għandhom jitlestew fi żmien 3 xhur mill-kwalifika.

Modalitajiet funzjonali

L. Modalità Mitfi: Il-livell ta’ konsum tal-elettriku fl-istat l-aktar baxx li ma jistax jintefa (jiġi influwenzat) mill-utent u li jista’ jdum għal żmien indefinit meta l-apparat ikun imqabbad mal-provvista ewlenija tal-kurrent elettriku u jintuża skont l-istruzzjonijiet tal-manifattur. Għal sistemi fejn japplikaw l-istandards ACPI il-modalità Mitfija tikkorrispondi mal-istat tas-Sistema ACPI Livell S5.

M. Modalità Stennija: Stat ta’ qawwa elettrika baxxa li l-kompjuter ikun kapaċi jidħol fih awtomatikament wara perjodu inattiv jew permezz ta’ selezzjoni manwali. Kompjuter b’kapaċità ta’ stennija ikun jista’ “jqum” malajr biex jirrispondi għall-konnessjonijiet tan-netwerk jew għall-apparat tal-interface tal-utent b’dewmien ta’ ≤ 5 sekondi mill-mument li fih il-kompjuter jirriattiva ruħu sakemm is-sistema tibda taħdem sew, inkluż ir-riżoluzzjoni tad-display. Għal sistemi fejn japplikaw l-istandards ACPI, il-modalità Stennija l-iktar li tikkorrelata mal-istat tas-Sistema ACPI Livell S3 (sospensjoni għal RAM).

N. Stat Inattiv: L-istat li fih is-sistema operattiva u softwer ieħor ikunu lestew il-loading, ikun inħoloq il-profil tal-utent, il-kompjuter mhuwiex fi Stennija u l-attività tkun limitata għal dawk l-applikazzjonijiet bażiċi li s-sistema tagħti bidu għalihom skont kif ġie programmat.

O. Stat Attiv: L-istat li fih il-kompjuter iwettaq xogħol utli bħala rispons għal a) dħul ta’ dejta preċedenti jew simultanju mill-utent jew b) struzzjoni preċedenti jew simultanja trażmessa bin-netwerk. Dan l-istat jinkludi proċessar attiv, it-tiftix tad-dejta maħżuna, mill-memorja jew cache, inkluż il-ħin tal-istat inattiv waqt l-istennija għal iktar dħul ta’ dejta mill-utent u qabel id-dħul fil-modalitajiet ta’ kurrent baxx.

P. Il-Konsum Tipiku tal-Enerġija (TEC): Metodu tal-ittestjar u t-tqabbil tal-prestazzjoni tal-enerġija tal-kompjuters, li jiffoka fuq l-elettriku tipiku kkunsmat minn prodott meta jkun qed jaħdem tul perjodu rappreżentattiv. Għall-kompjuters tal-mejda u notebook, il-kriterju tal-qofol tal-approċċ tal-TEC huwa l-valur għall-użu tipiku annwali tal-elettriku, imkejjel f’sigħat kilowatt (kWh), b’kejl ta’ livelli medji ta’ kurrent f’modalità funzjonali li jikkorrispondi għall-użu meqjus bħala tipiku (ċiklu ta’ħidma). Fir-rigward tal-istazzjonijiet tax-xogħol Ir-rekwiżiti huma bbażati fuq il-valur tal-TEC ikkalkulat minn livelli ta’ modalitajiet funzjonali, mill-kurrent massimu u mill-perjodu meqjus bħala ċ-ċiklu ta’ ħidma.

Netwerking u Ġestjoni tal-Kurrent Elettriku

Q. L-Interface tan-Netwerk: Il-komponenti (ħardwer u softwer) li l-funzjoni primarja tagħhom hija li jagħmlu l-kompjuter kapaċi jikkomunika fuq teknoloġija waħda jew aktar tan-netwerk. Eżempji tal-Interfaces tan-Netwerk huma IEEE 802.3 (Ethernet) u IEEE 802.11 (Wi-Fi).

R. Avveniment ta’ Riattivazzjoni: Avveniment programmat mill-utent, estern jew stimolu li jġiegħel lill-kompjuter jaqleb mill-modalità Stennija jew Mitfi għal dik attiva. Eżempji ta’ avvenimenti ta’ riattivazzjoni jinkludu, iżda mhumiex limitati għal: ċaqliq tal-maws, attività tat-tastiera, l-intervent ta’ apparat ta’ kontroll, avveniment tal-arloġġ f’ħin reali, jew l-għafsa ta’ buttuna fuq il-qafas u, fil-każ ta’ avvenimenti esterni, stimolu li jitwassal permezz ta’ kontroll remot, ta’ netwerk, ta’ modem, eċċ.

S. Wake On LAN (WOL): Funzjonalità li tippermetti li kompjuter jirriattiva ruħu mill-istat Stennija jew Mitfi meta jiġi mitlub jagħmel hekk min-netwerk permezz tal-Ethernet.

T. Konnettività Sħiħa tan-Netwerk: Il-kapaċità tal-kompjuter li jżomm preżenza tan-netwerk waqt li jkun fil-modalità Stennija u jirriattiva ruħu b’mod intelliġenti meta jkun hemm il-ħtieġa ta’ iktar ipproċessar (inkluż l-ipproċessar okkażjonali mitlub għaż-żamma tal-preżenza tan-netwerk). Iż-żamma tal-preżenza tan-netwerk tista’ tinkludi, waqt li s-sistema tinsab f’modalità Stennija, il-ksib u/jew iż-żamma ta’ interface assenjat jew indirizz tan-netwerk, ir-rispons għal talbiet minn nodi oħra fin-netwerk, jew iż-żamma ta’ konnessjonijiet eżistenti tan-netwerk. B’dan il-mod, għalkemm il-kompjuter ikun jinsab f’modalità Stennija, jinżammu l-preżenza, is-servizzi u l-applikazzjonijiet tan-netwerk tiegħu. Min-naħa tan-netwerk, kompjuter fi Stennija li għandu l-konnettività sħiħa tan-netwerk jiffunzjona daqs kompjuter inattiv fir-rigward tal-applikazzjonijiet komuni u l-mudelli ta’ użu. Il-konnettività sħiħa tan-netwerk waqt il-modalità Stennija mhix limitata għal sensiela speċifika ta’ protokolli iżda tista’ tkopri l-applikazzjonijiet installati wara l-installazzjoni inizjali.

Kanali ta’ kummerċjalizzazzjoni u distribuzzjoni

U. Kanali tal-impriżi: Il-kanali tal-bejgħ użati normalment minn impriżi kbar jew ta’ daqs medju, organizzazzjonijiet governattivi, istituzzjonijiet edukattivi, jew organizzazzjonijiet oħra li jixtru l-kompjuters li jintużaw f’ambjenti ġestiti ta’ klijent/server.

V. In-Numru tal-Mudell: Isem kummerċjali uniku li japplika għall-konfigurazzjoni speċifika tal-ħardwer/softwer (jiġifieri sistema li topera, tipi u proċessuri, memorja, GPU eċċ.) li jkun jew definit minn qabel jew ikun konfigurazzjoni magħżula mill-klijent.

W. Isem tal-Mudell: Isem kummerċjali li jinkludi referenza għan-numru tal-familja tal-mudell tal-kompjuter, deskrizzjoni qasira tal-prodott jew referenzi għad-ditti.

X. Familja ta’ prodotti: Deskrizzjoni ta’ livell għoli li tirreferi għal grupp ta’ kompjuters li bejniethom jużaw kombinazzjoni ta’ qafas/motherboard wieħed li spiss ikollu mijiet ta’ konfigurazzjonijiet possibbli ta’ ħardwer u softwer.

2. Il-prodotti li jikkwalifikaw

Biex jikkwalifikaw għal ENERGY STAR, il-kompjuters għandhom jissodisfaw id-definizzjoni ta’ kompjuter kif ukoll waħda mid-definizzjonijiet tat-tip ta’ prodott imniżżlin fit-Taqsima 1, hawn fuq. It-tabella li ġejja tagħti lista tat-tipi ta’ kompjuters li huma (u li ma humiex) eliġibbli għal ENERGY STAR.

Prodotti koperti minn din il-verżjoni 5.0 tal-Ispeċifikazzjoni Prodotti li ma humiex koperti minn din il-verżjoni 5.0 tal-Ispeċifikazzjoni — Kompjuters desktop — Kompjuters desktop integrati — Notebooks — Stazzjonijiet tax-xogħol — Servers fuq skala żgħira — Terminals dipendenti — Servers tal-kompjuter (kif inhu definit fil-Verżjoni 1.0 tal-ispeċifikazzjoni għas-server tal-kompjuter) — Kompjuters li jinġarru (handhelds), PDAs u Smartphones

3. Kriterji fir-rigward tal-effiċjenza tal-enerġija u l-ġestjoni tal-kurrent elettriku

Biex jikkwalifikaw għal ENERGY STAR, il-kompjuters għandhom jissodisfaw il-ħtiġijiet ta’ hawn taħt. Id-data tal-implimentazzjoni tal-Verżjoni 5.0 hija koperta f’Taqsima 5 ta’ din l-ispeċifikazzjoni.

A. Rekwiżiti tal-Effiċjenza għall-provvista tal-kurrent elettriku

Biex jikkwalifikaw għal ENERGY STAR, il-kompjuters għandhom jissodisfaw il-ħtiġijiet ta’ hawn taħt. Id-data tal-implimentazzjoni tal-Verżjoni 5.0 hija koperta f’Taqsima 5 ta’ din l-ispeċifikazzjoni.

(a) Kompjuters li Jużaw Provvista Interna ta’ Kurrent Elettriku: Mill-inqas 85 % tal-effiċjenza b’50 % tal-output nominali u minimu ta’ 82 % tal-effiċjenza b’20 % u 100 % tal-output nominali, b’fattur ta’ qawwa > 0.9 b’100 % tal-qawwa nominali.

(b) Kompjuters li jużaw Provvista Esterna ta’ Kurrent Elettriku: Provvisti esterni ta’ kurrent elettriku mibjugħin mal-kompjuters ENERGY STAR għandhom ikunu kkwalifikati bħala ENERGY STAR jew jissodisfaw il-livelli ta’ effiċjenza tal-modalità attiva u ‘bla tagħbija’ stabbiliti fil-verżjoni 2.0 tal-programm ENERGY STAR għall-provvisti esterni tal-kurrent elettriku b’vultaġġ wieħed AC-AC u AC-DC. L-ispeċifikazzjoni tal-ENERGY STAR u l-lista ta’ prodotti kkwalifikati hija disponibbli fuq is-sit www.energystar.gov/powersupplies. Nota: Din il-ħtieġa ta’ prestazzjoni tapplika wkoll għal provvisti esterni ta’ kurrent elettriku b’output ta’ vultaġġ multiplu kif ittestjat skont il-metodu ta’ ittestjar tal-Provvista Interna ta’ Kurrent Elettriku kif imsemmi fit-Taqsima 4, hawn taħt.

B. Rekwiżiti ta’ effiċjenza u prestazzjoni

(1) Il-livelli tal-Kompjuters Desktop, Kompjuters Desktop Integrati u Notebooks:

Kategoriji tal-Kompjuters desktop għall-Kriterji TEC:

Għall-finijiet biex jiġu ddeterminati l-livelli TEC, il-kompjuters desktop u k-kompjuters desktop integrati għandhom jikkwalifikaw fil-Kategoriji A, B, C jew D kif iddefinit hawn taħt:

(a) Il-kategorija A: il-kompjuters desktop kollha li ma jissodisfawx id-definizzjoni tal-Kategorija B, C jew D hawn taħt ikunu kkunsidrati fil-Kategorija A għall-kwalifika ta’ ENERGY STAR.

(b) Il-kategorija B: biex jikkwalifikaw fil-Kategorija B il-kompjuters desktop għandu jkollhom: — ekwivalenti ta’ żewġ nukleji fiżiċi; u — żewġ gigabytes (GB) ta’ memorja tas-sistema.

(c) Kategorija C: Biex jikkwalifikaw fil-Kategorija C il-kompjuters desktop għandu jkollhom: — iktar minn żewġ nukleji fiżiċi. Flimkien mar-rekwiżit ta’ hawn fuq, il-mudelli li jikkwalifikaw fil-Kategorija C għandhom ikunu kkonfigurati b’tal-anqas waħda miż-żewġ karatterisitiċi li ġejjin: — tal-anqas żewġ gigabytes (GB) ta’ memorja tas-sistema; u/jew — GPU diskret.

(d) Kategorija D: biex jikkwalifikaw fil-Kategorija D il-kompjuters desktop għandu jkollhom: — tal-anqas erba’ nukleji fiżiċi. Flimkien mar-rekwiżit ta’ hawn fuq, il-mudelli li jikkwalifikaw fil-Kategorija D għandhom ikunu kkonfigurati b’tal-anqas waħda miż-żewġ karatterisitiċi li ġejjin: — tal-anqas erba’ gigabytes (GB) ta’ memorja tas-sistema; u/jew — GPU diskret bil-wisa’ tal-frame buffer li tkun akbar minn 128-bit.

Kategoriji tal-Kompjuters Notebook għall-Kriterji TEC:

Għall-finijiet biex jiġu ddeterminati l-livelli TEC, il-notebooks għandhom jikkwalifikaw fil-Kategoriji A, B jew C kif iddefinit hawn taħt:

(a) Il-kategorija A: In-notebooks kollha li ma jissodisfawx id-definizzjoni tal-Kategorija B jew tal-Kategorija C hawn taħt ikunu kkunsidrati taħt il-Kategorija A għall-kwalifika ta’ ENERGY STAR.

(b) Il-kategorija B: Biex jikkwalifikaw fil-Kategorija B in-notebooks għandu jkollhom: — GPU diskret.

(c) Kategorija C: Biex jikkwalifikaw fil-Kategorija C, in-notebooks għandu jkollhom: — ekwivalenti jew akbar minn 2 nukleji fiżiċi; — ekwivalenti jew akbar minn 2 gigabytes (GB) tal-memorja tas-sistema; u — GPU diskret bil-wisa’ tal-frame buffer li tkun akbar minn 128-bit.

TEC (għall-kategoriji ta’ kompjuters desktop u notebooks):

It-tabelli li ġejjin jindikaw il-livelli meħtieġa TEC għall-ispeċifikazzjoni 5.0. It-tabella 1 hawn taħt telenka Ir-rekwiżiti TEC għall-Verżjoni 5.0 filwaqt li Tabella 2, skont it-tip ta’ prodott, tagħti l-koeffiċjenti għal kull modalità funzjonali. TEC jiġi definit permezz tal-formola hawn taħt:

, fejn il-Px kollha jirrappreżentaw is-saħħa f’watts, it-Tx kollha jirrappreżentaw iż-żmien f’% tas-sena, u TEC ETEC qiegħed f’unitajiet ta’ kWh u jirrappreżenta l-konsum annwali tal-enerġija bbażat fuq koeffiċjenti ta’ modalità f’Tabella 2.

Tabella 1: Rekwiżit ETEC – Kompjuters desktop u Notebooks

Kompjuters desktop u kompjuters integrati (kWh) Notebooks (kWh) TEC (kWh) Kategorija A: ≤ 148.0 Kategorija A: ≤ 40.0 Kategorija B: ≤ 175.0 Kategorija B: ≤ 53.0 Kategorija C: ≤ 209.0 Kategorija C: ≤ 88.5 Kategorija D: ≤ 234.0 Aġġustamenti Funzjonali Memorja 1 kWh (għal kull GB ’il fuq mill-memorja bażi) Memorja Bażi: Kategoriji A, B u C: 2GB Kategorija D: 4 GB 0.4 kWh (għal kull GB ’il fuq minn 4) Grafiċi primjum (għal GPUs diskreti bi frame buffer ta’ wisa’ speċifika) Kategoriji A, B: 35 kWh (Wisa’ tal-FB ≤ 128-bit) 50 kWh (Wisa’ tal-FB ≤ 128-bit) Kategoriji C, D: 50 kWh (Wisa’ tal-FB ≤ 128-bit) Kategorija B: 3 kWh (Wisa’ tal-FB ≤ 64-bit) Memorja Interna Addizzjonali 25 kWh 3 kWh





Tabella 2: Koeffiċjenti tal-modalitajiet funzjonali – Kompjuters desktop u notebooks

Kompjuter desktop Notebook Konvenzjonali Funzjoni proxy* Konvenzjonali Funzjoni proxy* Tmitfi 55 % 40 % 60 % 45 % TStennija 5 % 30 % 10 % 30 % Tinattiv 40 % 30 % 30 % 25 % Nota: Il-funzjoni proxy tirreferi għal kompjuter li jżomm Konnessjoni Sħiħa man-Netwerk kif inhu definit f’Taqsima 1 ta’ din l-ispeċifikazzjoni. Biex is-sistema tikkwalifika taħt il-koeffiċjenti tal-funzjoni proxy imsemmija hawn fuq, għandha tissodisfa standard mhux speċjalizzat li ġie approvat bħala konformi mal-għanijiet ta’ ENERGY STAR mill-EPA u mill-Kummissjoni Ewropea. Din l-approvazzjoni trid tinkiseb qabel ma titressaq id-dejta tal-prodott għall-kwalifika. Ara Taqsima 3.C, “Il-kwalifika tal-Kompjuters b’funzjonijiet għall-Ġestjoni tal-Kurrent Elettriku”, għal iktar tagħrif u rekwiżiti għall-ittestjar.

(2) Livelli tal-Istazzjon tax-Xogħol:

PTEC (Kategorija tal-Istazzjon tax-xogħol):

It-tabelli li ġejjin jindikaw il-livelli meħtieġa PTEC għall-ispeċifikazzjoni 5.0. It-tabella 3 hawn taħt telenka Ir-rekwiżiti PTEC għall-Verżjoni 5.0 filwaqt li Tabella 4 tagħti l-koeffiċjenti għal kull modalità funzjonali. PTEC jiġi definit permezz tal-formola hawn taħt:

fejn il-Px kollu jirrappreżenta s-saħħa f’watts.

Tabella 3: Rekwiżit tal-PTEC – Stazzjonijiet tax-xogħol

Tabella 4: Koeffiċjenti tal-modalità funonzjonali – Stazzjonijiet tax-xogħol

Tmitfi 35 % Tstennija 10 % Tinattiv 55 % Nota: Il-koeffiċjenti huma inklużi fil-formula PTEC hawn fuq.

Bosta apparati grafiċi (Stazzjonijiet tax-xogħol):

Stazzjonijiet tax-xogħol li jissodosfaw Ir-rekwiżiti tal-ENERGY STAR b’apparat grafiku wieħed jistgħu jikkwalifikaw għall-konfigurazzjoni b’apparat grafiku wieħed jew iktar, ladarba l-konfigurazzjoni tal-ħardwer addizzjonali tkun identika ħlief għal apparat(i) grafiku/ċi addizzjonali. L-użu ta’ grafiċi multipli jinkludi, iżda mhuwiex limitat għal, unitajiet tal-wiri multipli u konċentrazzjoni biex tinkiseb prestazzjoni għolja jew konfigurazzjonijiet multi-GPU (eż. ATI Crossfire, NVIDIA SLI). F’tali każijiet, u sakemm SPECviewperf® jilqa’ bosta apparati grafiċi, il-manifatturi jistgħu jressqu r-riżultati tat-testijiet miksuba għall-istazzjonijiet tax-xogħol mgħammra b’apparat grafiku wieħed għaż-żewġ konfigurazzjonijiet mingħajr l-ittestjar mill-ġdid tas-sistema.

(3) Livelli tas-server fuq skala żgħira:

Għall-finijiet biex jiġu ddeterminati l-livelli tal-istat Inattiv, is-servers fuq skala żgħira għandhom jikkwalifikaw fil-Kategoriji A jew B kif iddefinit hawn taħt:

(a) Il-Kategorija A: Is-Servers kollha fuq skala żgħira li ma jissodisfawx id-definizzjoni tal-Kategorija B ikunu kkunsidrati fil-Kategorija A għall-kwalifika ta’ ENERGY STAR.

(b) Il-Kategorija B: Biex jikkwalifikaw fil-Kategorija B is-servers fuq skala żgħira jrid ikollhom: — proċessur(i) li jkollu iktar minn nukleju fiżiku wieħed (1) jew iktar minn proċessur diskret wieħed (1); u — minimu ta’ 1 gigabyte ta’ memorja tas-sistema.

Tabella 6: Rekwiżiti għall-Effiċjenza tas-servers fuq skala żgħira

Rekwiżiti għas-servers fuq skala żgħira għal kull modalità funzjonali Modalità Mitfi: ≤ 2.0 W Stat Inattiv: Kategorija A: ≤ 50.0 W Kategorija B: ≤ 65.0 W Kapaċità Tolleranza addizzjonali tal-Kurrent Riattivazzjoni tal-kompjuter permezz tan-netwerk (WOL) (Tapplika biss jekk il-kompjuter jasal mill-fabbrika bil-WOL attivat) + 0.7 W fil-Modalità Mitfi

(4) Il-livelli tat-terminals dipendenti

Kategoriji tat-terminals dipendenti għall-Kriterji tal-Istat Inattiv: Għall-finijiet biex jiġu ddeterminati l-livelli tal-istat Inattiv, it-terminals dipendenti għandhom jikkwalifikaw fil-Kategoriji A jew B kif iddefinit hawn taħt:

(a) Kategorija A: It-terminals dipendenti kollha li ma jissodisfawx id-definizzjoni tal-Kategorija B hawn taħt ikunu kkunsidrati fil-Kategorija A għall-kwalifika ta’ ENERGY STAR.

(b) Kategorija B: Biex jikkwalifikaw fil-Kategorija B it-terminals dipendenti għandhom: — Jippermettu l-kodifikazzjoni/dekodifikazzjoni tal-multimedja lokali.

Tabella 7: Rekwiżiti għall-Effiċjenza tat-terminals dipendenti

Rekwiżiti għat-terminals indipendenti għal kull modalità funzjonali Modalità Mitfi: ≤ 2 W Modalità Stennija (jekk ikun il-każ): ≤ 2 W Stat Inattiv: Kategorija A: ≤ 12.0 W Kategorija B: ≤ 15.0 W Kapaċità Tolleranza addizzjonali tal-kurrent Riattivazzjoni tal-kompjuter permezz tan-netwerk (WOL) (Tapplika biss jekk il-kompjuter jasal mill-fabbrika bil-WOL attivat) + 0.7 W fil-modalità Stennija + 0.7 W fil-modalità Mitfi

C. Rekwiżiti għall-ġestjoni tal-enerġija

Il-prodotti jridu jissodisfaw Ir-rekwiżiti għall-ġestjoni tal-kurrent elettriku dettaljati fit-Tabella 8 u jridu jiġu ttestjati kif jaslu.

Tabella 8: Rekwiżiti għall-ġestjoni tal-enerġija

Rekwiżit tal-ispeċifikazzjoni Applikabbli għal Rekwiżiti għat-trasport Modalità Stennija Jasal f’modalità Stennija li tkun issettjata biex tattiva ruħha fi żmien 30 minuta li fihom l-utent ma jkunx attiv. Il-kompjuters għandhom inaqqsu l-veloċità ta’ kwalunkwe kollegament attiv fuq in-netwerk bl-Ethernet ta1 Gb/s meta jgħaddi għall-istat Stennija jew Mitfi. Kompjuters desktop √ Kompjuters desktop integrati √ Notebooks √ Stazzjonijiet tax-xogħol √ Servers fuq skala żgħira Terminals dipendenti Modalità Stennija tad-display Jasal bil-modalità Stennija tal-moniter issettjata biex tattiva ruħha fi żmien 15-il minuta li fihom l-utent ma jkunx attiv. Kompjuters desktop √ Kompjuters desktop integrati √ Notebooks √ Stazzjonijiet tax-xogħol √ Servers fuq skala żgħira (jekk ikun hemm il-moniter tal-kompjuter) √ Terminals dipendenti √ Rekwiżiti tan-netwerk għall-ġestjoni tal-enerġija Riattivazzjoni tal-kompjuter permezz tan-netwerk (WOL) Il-kompjuters li għandhom il-funzjoni Ethernet għandu jkollhom il-kapaċità li jattivaw u jiddiżattivaw il-mekkaniżmu ta’ riattivazzjoni tal-kompjuter permezz tan-netwerk (WOL) għall-modalità Stennija. Kompjuters desktop √ Kompjuters desktop integrati √ Notebooks √ Stazzjonijiet tax-xogħol √ Servers fuq skala żgħira √ Terminals dipendenti (japplikaw biss jekk l-aġġornamenti tas-softwer min-netwerk ġestita ċentralment isiru waqt li l-unità tkun f’modalità Stennija jew Mitfi. It-terminal dipendenti li l-qafas standard tagħhom li jaġġorna s-softwer tal-klijent ma jeħtieġx programmazzjoni barra mill-ħin tax-xogħol ma għandhomx għalfejn isegwu r-rekwiżit.) √ Riattivazzjoni tal-kompjuter permezz tan-netwerk (WOL) Japplikaw għall-kompjuters li jaslu permezz ta’ Kanali ta’ Intrapriża biss: Kompjuters li għandhom il-funzjoni Ethernet għandhom jissodisfaw wieħed mIr-rekwiżiti li ġejjin: — għandhom jaslu bil-funzjoni ta’ riattivazzjoni tal-kompjuter permezz tan-netwerk (WOL) li tiġi attivata mill-modalità Stennija meta topera fuq kurrent alternanti (AC) (jiġifieri l-kompjuters notebook jistgħu jiddiżattivaw din il-funzjoni meta ma jibqgħux imqabbdin mal-mejn); jew — għandhom jipprovdu kmand għall-attivazzjoni tal-WOL li jkun aċċessibbli biżżejjed kemm mill-interface tal-utent tas-sistema operazzjonali tal-klijent kif ukoll min-netwerk jekk il-kompjuter jasal għand l-intrapriża mingħajr il-WOL attivat. Kompjuters desktop √ Kompjuters desktop integrati √ Notebooks √ Stazzjonijiet tax-xogħol √ Servers fuq skala żgħira √ Terminals dipendenti (japplikaw biss jekk l-aġġornamenti tas-softwer min-netwerk ġestita ċentralment isiru waqt li l-unità tkun f’modalità Stennija jew Mitfi. It-terminals dipendentili l-qafas standard tagħhom li jaġġorna s-softwer tal-Klijent ma jeħtieġx programmazzjoni barra mill-ħin tax-xogħol ma għandhomx għalfejn isegwu r-rekwiżit.) √ Ġestjoni tar-riattivazzjoni Japplikaw għall-kompjuters li jaslu permezz ta’ Kanali ta’ Intrapriża biss: Kompjuters bil-funzjoni Ethernet, mill-modalità Stennija, għandu jkollhom kemm il-funzjoni ta’ riattivazzjoni b’distanza (permezz tan-netwerk) kif ukoll bi programmazzjoni (eż. Arloġġ tal-Ħin Reali). Il-manifatturi għandhom jiżguraw, fejn il-manifatturmanifattur għandu kontroll (jiġifieri, b’konfigurazzjoni permezz tal-konfigurazzjonijiet tal-ħardwer aktar milli tas-softwer), li dawn il-konfigurazzjonijiet jistgħu jiġi ġestit ċentralment, kif ikun jixtieq il-klijent, b’għodod ipprovduti mill-manifattur. Kompjuters desktop √ Kompjuters desktop integrati √ Notebooks √ Stazzjonijiet tax-xogħol √ Servers fuq skala żgħira √ Terminals dipendenti √

Għall-kompjuters kollha li għandhom il-funzjoni ta’ riattivazzjoni tal-kompjuter permezz tan-netwerk (WOL) attivata, kwalunkwe filtru tal-pakketti diretti (directed packet filter) għandu jkun attivat u ssettjat għal konfigurazzjoni awtomatika standard industrijali. Sakemm ikun hemm qbil dwar standard wieħed (jew aktar), l-imsieħba huma mitluba jagħtu l-konfigurazzjonijiet tal-filtru tal-pakketti diretti tagħhom lill-EPA u lill-Kummissjoni Ewropea għall-pubblikazzjoni fuq is-sit elettroniku biex jistimolaw id-diskussjoni u l-iżvilupp tal-konfigurazzjonijiet standard.

Kompjuters li Jikkwalifikaw b’Funzjonijiet tal-Ġestjoni tal-Kurrent Elettriku:

(a) Mitfi: Il-kompjuters bil-Modalità Mitfi għandhom jiġu ttestjati u rrapurtati fil-ħin tat-trasport. Il-mudelli li jaslu bil-WOL attivat li għandu Modalità Mitfi għandhom jiġu ttestjati bil-funzjoni WOL attivata. Bl-istess mod, il-prodotti li jaslu bil-WOL mhux attivat li għandu Modalità Mitfi għandu jiġi ttestjat bil-WOL mhux attivat.

(b) Modalità Stennija: Il-kompjuters bil-modalità Stennija għandhom jiġu ttestjati u rrappurtati fil-ħin tat-trasport. Il-mudelli mibjugħa permezz ta’ kanali ta’ intrapriża, kif definit f’Taqsima 1, definizzjoni V, għandhom jiġu ttestjati, ikkwalifikati, u ttrasportati bil-WOL attivat/diżattivat skont Ir-rekwiżiti fit-Tabella 8. Il-prodotti li jmorru direttament għand il-konsumaturi permezz tal-kanali normali tal-bejgħ bl-imnut mhux meħtieġa li jaslu bil-WOL attivat mill-modalità Stennija, u jistgħu jiġu ttestjati, ikkwalifikati, u ttrasportati bil-WOL attivat jew diżattivat.

(c) Il-funzjoni proxy: Il-kompjuters desktop, desktop integrat u notebooks għandhom jiġu ttestjati u rrappurtati għall-modalità Inattiva, Stennija jew Mitfi bil-funzjonijiet proxy attivati jew diżattivati fil-ħin tat-trasport. Biex is-sistema tikkwalifika taħt il-koeffiċjenti TEC għall-funzjoni proxy għandha tissodisfa standard proxy li ġie approvat bħala konformi mal-għanijiet ta’ ENERGY STAR mill-EPA u mill-Kummissjoni Ewropea. Din l-approvazzjoni trid tinkiseb qabel ma titressaq id-dejta tal-prodott għall-kwalifika.

L-installazzjoni minn qabel tas-softwer tal-klijent u s-servizz ta’ ġestjoni:

L-imsieħeb jibqa’ responsabbli għall-ittestjar tal-prodotti u għall-kwalifika tagħhom waqt it-trasport. Jekk il-prodott jilħaq il-kriterji tal-ENERGY STAR u jiġi kwalifikat, ikun jista’ jiġi tikkettjat bħala tali.

Jekk l-imsieħeb jiġi mikri mill-klijent biex itella’ stampa personalizzata, l-imsieħeb għandu jieħu l-passi li ġejjin:

— L-imsieħeb għandu jgħarraf lill-klijent li l-prodott tagħhom jista’ ma jissodisfax l-ENERGY STAR bl-istampa personalizzata li jkun tella’ (kampjun tal-ittra fis-sit elettroniku ta’ ENERGY STAR huwa disponibbli għall-użu tal-klijenti).

— L-imsieħeb għandu jħeġġeġ lill-klijent tagħhom biex jittestja l-prodott għall-konformità mal-ENERGY STAR.

Rekwiżit ta’ Tagħrif għall-Utent:

Sabiex jiġi żgurat li x-xerrejja/l-utenti jkunu infurmati kif xieraq dwar il-benefiċċji tal-ġestjoni tal-kurrent elettriku, il-manifattur għandu jinkludi ma’ kull kompjuter waħda minn dawn li ġejjin:

— Tagħrif dwar l-ENERGY STAR u l-benefiċċji tal-ġestjoni tal-kurrent elettriku fuq kopja stampata jew fuq kopja elettronika tal-manwal tal-utent. Dan it-tagħrif għandu jkun fuq quddiem fil-gwida għall-utent; jew

— Tagħrif fuq il-pakkett jew kaxxa dwar l-ENERGY STAR u l-benefiċċji tal-ġestjoni tal-kurrent elettriku.

Kwalunkwe waħda minn dawn l-għażliet għandu jkollha tal-anqas it-tagħrif li ġej:

— Avviż li l-kompjuter wasal bil-funzjoni għall-ġestjoni tal-kurrent elettriku attivata u dwar liema huma l-konfigurazzjonijiet awtomatiċi tal-ħin (jew il-konfigurazzjonijiet ipprogrammati għas-sistema jew nota li tgħid li l-konfigurazzjonijiet ipprogrammati għall-kompjuter jhuma konformi mar-rekwiżiti tal-ENERGY STAR; inqas minn 15-il minuta ta’ inattività mill-utent għall-moniter u inqas minn 30 minuta ta’ inattività tal-kompjuter rakkomandati mill-programm ENERGY STAR għall-aħjar ekonomija tal-enerġija); u

— Kif tirriattiva tajjeb il-kompjuter mill-modalità Stennija.

D. Rekwiżiti voluntarji

L-interface tal-utent:

Għalkemm mhux obbligatorju, il-manifatturi huma mħeġġa bis-sħiħ li jiddisinjaw il-prodotti skont l-Istandard tal-kontroll tal-kurrent elettriku tal-interface tal-utent – IEEE 1621 (li l-isem uffiċjali tiegħu huwa “Standard for User Interface Elements in Power Control of Electronic Devices Employed in Office/Consumer Environments”). Il-konformità mal-IEEE 1621 ser iġġib il-kontrolli tal-kurrent elettriku aktar konsistenti u intuwittivi fl-apparati elettroniċi kollha. Għal aktar tagħrif dwar l-istandard ara http://eetd.LBL.gov/Controls.

4. Proċeduri tat-Test

Il-manifatturi huma mitluba jwettqu testijiet u jiċċertifikaw huma stess dawk il-mudelli li jissodisfaw il-linji gwida tal-ENERGY STAR.

— Fit-twettiq ta’ dawn it-testijiet, l-imsieħeb jaqbel li juża l-proċeduri tal-ittestjar mogħtija fit-Tabella 9, hawn taħt.

— Ir-riżultati tat-test għandhom jiġu rrappurtati lill-EPA jew lill-Kummissjoni Ewropea, skont kif ikun xieraq.

Ir-rekwiżiti addizzjonali tal-ittestjar u tar-rapportar huma mogħtija hawn taħt.

1. Numru ta’ Unitajiet Meħtieġa għall-Ittestjar TEC jew tal-Istat Inattiv:

Il-manifatturi jistgħu inizjalment jittestjaw unità unika għall-kwalifika. Jekk l-unità inizjali ttestjata hija inqas jew ugwali għar-rekwiżit applikabbli għal TEC jew l-istat Inattiv iżda fl-ambitu ta’ 10 % ta’ dak il-livell, għandha tiġi ttestjata wkoll unità addizzjonali oħra tal-istess mudell b’konfigurazzjoni identika. Il-manifatturi għandhom jirrappurtaw il-valuri tal-ittestjar għaż-żewġ unitajiet. Biex jikkwalifikaw bħala ENERGY STAR, iż-żewġ unitajiet għandhom jilħqu l-livell massimu TEC jew tal-istat Inattiv għal dak il-prodott u għal dik il-kategorija ta’ prodott.

Nota: Dan l-ittestjar addizzjonali huwa meħtieġ għall-kwalifika TEC biss (Kompjuters desktop, kompjuters desktop integrati, notebooks, stazzjonijiet tax-xogħol) u għall-kwalifika tal-istat Inattiv (Servers fuq skala żgħira, terminals dipendenti) – unità waħda biss hija meħtieġa għall-ittestjar tal-modalitajiet Stennija u Mitfi jekk japplikaw tali rekwiżiti. L-eżempji li ġejjin ikomplu jispjegaw dan l-approċċ:

Eżempju 1 – Il-Kompjuters desktop tal-Kategorija A jridu jilħqu livell TEC ta’ 148.0 kWh jew anqas, u b’hekk 133.2 kWh ikun il-limitu ta’ 10 % għall-ittestjar addizzjonali. — Jekk l-ewwel unità titkejjel f’130 kWh, ma huwiex meħtieġ aktar ittestjar u l-mudell jikkwalifika (130 kWh huwa 12 % aktar effiċjenti mill-ispeċifikazzjoni u għaldaqstant huwa “barra” mil-limitu ta’ 10 %). — Jekk l-ewwel unità titkejjel f’133.2 kWh, ma huwiex meħtieġ aktar ittestjar u l-mudell jikkwalifika (133.2 kWh huwa eżattament 10 % aktar effiċjenti mill-ispeċifikazzjoni). — Jekk l-ewwel unità titkejjel f’135 kWh, għandha tiġi ttestjata unità addizzjonali biex il-kwalifikazzjoni tkun determinata (135 kWh huwa biss 9 % aktar effiċjenti mill-ispeċifikazzjoni u huwa “ġewwa” l-limitu ta’ 10 %). — Jekk iż-żewġ unitajiet jiġu mbagħad ittestjati f’135 u 151 kWh, il-mudell ma jikkwalifikax bħala ENERGY STAR — minkejja li l-medja hija 143 kWh — għaliex wieħed mill-valuri jaqbeż l-ispeċifikazzjoni tal-ENERGY STAR. — Jekk iż-żewġ unitajiet jiġu mbagħad ittestjati f’135 u 147 kWh, il-mudell jikkwalifika bħala ENERGY STAR minħabba li ż-żewġ valuri jissodisfaw l-ispeċifikazzjoni ta’ 148.0 kWh tal-ENERGY STAR.

Eżempju 2 – Is-server fuq skala żgħira ta’ Kategorija A jrid jilħaq livell fl-istat Inattiv ta’ 50 Watt jew anqas, u b’hekk 45 Watt ikun il-limitu ta’ 10 % għall-ittestjar addizzjonali. Imbagħad jistgħu jseħħu dawn ix-xenarji li ġejjin meta jkun qed jiġi ttestjat mudell għall-kwalifika: — Jekk l-ewwel unità titkejjel f’44 Watt, ma huwiex meħtieġ aktar ittestjar u l-mudell jikkwalifika (44 Watt huwa 12 % aktar effiċjenti mill-ispeċifikazzjoni u għaldaqstant huwa “barra” mil-limitu ta’ 10 %). — Jekk l-ewwel unità titkejjel f’45 Watts, ma huwiex meħtieġ iktar ittestjar u l-mudell jikkwalifika (45 Watt huwa eżattament 10 % aktar effiċjenti mill-ispeċifikazzjoni). — Jekk l-ewwel unità titkejjel f’47 Watt, allura trid tiġi ttestjata unità addizzjonali biex il-kwalifikazzjoni tkun iddeterminata (47 Watt huwa biss 6 % aktar effiċjenti mill-ispeċifikazzjoni u huwa “ġewwa” l-limitu ta’ 10 %). — Jekk iż-żewġ unitajiet jiġu mbagħad ittestjati f’47 u 51 Watt, il-mudell ma jikkwalifikax bħala ENERGY STAR—minkejja li l-medja hija 49 Watt— għaliex wieħed mill-valuri (51) jaqbeż l-ispeċifikazzjoni tal-ENERGY STAR. — Jekk iż-żewġ unitajiet jiġu mbagħad ittestjati f’47 u 49 Watt, il-mudell jikkwalifika bħala ENERGY STAR minħabba li ż-żewġ valuri jissodisfaw l-ispeċifikazzjoni ta’ 50 Watt tal-ENERGY STAR.

2. Il-Mudelli li Kapaċi Joperaw b’Kombinazzjonijiet Multipli ta’ Vultaġġ/Frekwenza:

Il-manifatturi għandhom jittestjaw il-prodotti tagħhom abbażi tas-suq/swieq fejn isiru l-bejgħ u l-promozzjoni tal-mudelli bħala prodotti kwalifikati ENERGY STAR.

Għall-prodotti li jinbiegħu bħala ENERGY STAR f’diversi swieq internazzjonali u, għalhekk, jingħataw rata b’vultaġġi multipli ta’ input, il-manifattur għandu jittestja u jirrapporta l-konsum ta’ qawwa elettrika meħtieġa mkejla u il-valuri tal-effiċjenza fil-kombinazzjonijiet kollha rilevanti ta’ vultaġġ/frekwenza. Pereżempju, manifattur li qed jittrasporta l-istess mudell lejn l-Istati Uniti u lejn l-Ewropa għandu jkejjel, jissodisfa l-ispeċifikazzjoni, u jirrapporta l-valuri tat-test kemm f’115 Volts/60 Hz kif ukoll f’230 Volts/50 Hz sabiex jikkwalifika l-mudell bħala ENERGY STAR fiż-żewġt iswieq. Jekk mudell jikkwalifika bħala ENERGY STAR f’kombinazzjoni waħda biss ta’ vultaġġ/frekwenza (eż. 115 Volts/60 Hz), f’dan il-każ il-kwalifika u l-promozzjoni tiegħu bħala ENERGY STAR issir biss f’dawk ir-reġjuni li jappoġġaw il-kombinazzjoni ttestjata ta’ vultaġġ/frekwenza (eż. l-Amerka ta’ Fuq u t-Tajwan).

Tabella 9: Proċeduri tat-Test

Kategorija tal-prodott Rekwiżit tal-ispeċifikazzjoni Protokoll tat-Test Sors Il-kompjuters kollha Effiċjenza tal-Provvista tal-kurrent elettriku IPS (provvista interna tal-kurrent elettriku): Generalised Internal Power Supply Efficiency Test Protocol Rev. 6.4.2 (Il-protokoll tal-ittestjar ġeneralizzat għall-effiċjenza tal-provvista tal-kurrent elettriku) EPS (provvista esterna tal-kurrent elettriku): Metodu tal-ittestjar għall-provvista esterna tal-kurrent elettriku ENERGY STAR Nota: F’każ li jkun hemm il-ħtieġa ta’ kwalunkwe informazzjoni/proċedura barra dawk deskritti mill-protokoll tal-ittestjar ġeneralizzat għall-effikaċja tal-provvista tal-kurrent elettriku sabiex jittestjaw il-Provvista interna tal-kurrent elettriku, l-imsieħba għandhom, skont kif inhu xieraq u fuq talba, jgħaddu l-metodu tal-ittestjar użat lill-EPA jew lill-Kummissjoni Ewropea sabiex tinkiseb id-dejta li tirrigwarda l-provvista interna tal-kurrent elettriku użata fit-tressiq ta’ prodott. IPS (provvista interna tal-kurrent elettriku): www.efficientpowersupplies.org EPS (provvista esterna tal-kurrent elettriku): www.energystar.gov/powersupplies Kompjuters desktop integrati u Notebooks: ETEC (mill-kejl tal-istat Mitfi, Stennija u Inattiv) Metodu ta’ ittestjar ENERGY STAR għall-kompjuters (Verżjoni 5.0), Anness I, Taqsima III Appendiċi A Stazzjonijiet tax-xogħol PTEC (mill-kejl tal-istat Mitfi, Stennija, Inattiv kif ukoll il-kurrent massimu) Metodu ta’ ittestjar ENERGY STAR għall-kompjuters (Verżjoni 5.0), Anness I, Taqsima III-IV Servers fuq skala żgħira Modalità Mitfi u Stat Inattiv Metodu ta’ ittestjar ENERGY STAR għall-kompjuters (Verżjoni 5.0), Anness I, Taqsima III Terminals dipendenti Modalità Mitfi, Modalità Stennija u Stat Inattiv Metodu ta’ ittestjar ENERGY STAR għall-kompjuters (Verżjoni 5.0), Anness I, Taqsima III

3. Familji ta’ prodotti li jikkwalifikaw

Il-mudelli li ma nbidlux jew li huma differenti biss fid-dehra minn dawk mibjugħin sena qabel jistgħu jibqgħu kkwalifikati mingħajr it-tressiq ta’ dejta ġdida tat-test, bil-kundizzjoni li l-ispeċifikazzjoni tibqa’ l-istess. Jekk mudell ta’ prodott jitqiegħed fis-suq f’konfigurazzjonijiet jew stili multipli, bħala “familja” jew sensiela ta’ prodotti, l-imsieħeb jista’ jirrapporta u jikkwalifika l-prodott taħt numru uniku tal-mudell, sakemm il-mudelli kollha f’dik il-familja jew sensiela jissodisfaw waħda mIr-rekwiżiti li ġejjin:

— Kompjuters mibnijin fuq l-istess pjattaforma u identiċi f’kull aspett ħlief għall-kaxxa u l-kulur jistgħu jkunu kkwalifikati permezz tat-tressiq tad-dejta tat-test għal mudell uniku rappreżentattiv.

— Jekk mudell ta’ prodott jitqiegħed fis-suq f’konfigurazzjonijiet multipli, l-imsieħeb jista’ jirrapporta u jikkwalifika l-prodott taħt numru uniku tal-mudell li jirrappreżenta l-ogħla konfigurazzjoni tal-kurrent elettriku disponibbli fil-familja, milli jirrapporta kull mudell individwali fil-familja; ma għandux ikun hemm konfigurazzjonijiet ta’ konsum ogħla tal-istess mudell tal-prodott mill-konfigurazzjoni rappreżentattiva. F’dan il-każ, l-ogħla konfigurazzjoni tkun tikkonsisti minn: proċessur bl-ogħla kurrent elettriku, il-konfigurazzjoni massima tal-memorja, il-GPU tal-ogħla kurrent elettriku, eċċ. Għas-sistemi li jissodisfaw id-definizzjoni għall-kategoriji multipli (kif iddefinit fit-Taqsima 3.B) skont il-konfigurazzjoni speċifika, il-manifatturi għandhom jippreżentaw il-konfigurazzjoni tal-ogħla kurrent elettriku għal kull kategorija li taħtha jixtiequ li tikkwalifika s-sistema. Pereżempju, sistema li tista’ tiġi kkonfigurata jew bħala kompjuter tal-mejda ta’ Kategorija A jew ta’ Kategorija B tkun teħtieġ li titressaq l-konfigurazzjoni tal-ogħla kurrent elettriku għaż-żewġ kategoriji sabiex tikkwalifika bħala ENERGY STAR. Jekk prodott seta’ jiġi kkonfigurat biex jissodisfa t-tliet kategoriji kollha, kien ikollu jressaq dejta għall-konfigurazzjoni tal-ogħla kurrent elettriku fil-kategoriji kollha. Il-manifatturi ser jinżammu responsabbli għal kwalunkwe dikjarazzjoni ta’ effiċjenza dwar il-mudelli l-oħrajn kollha fil-familja, inklużi dawk mhux ittestjati jew li għalihom ma ġietx irrappurtata d-dejta.

L-unitajiet/il-konfigurazzjonijiet kollha assoċjati ma’ disinn ta’ mudell ta’ prodott, li għalih l-Imsieħeb ikun qed ifittex il-kwalifika ENERGY STAR, għandhom jissodisfaw Ir-rekwiżiti tal-ENERGY STAR. Jekk l-Imsieħeb jixtieq jikkwalifika l-konfigurazzjonijiet ta’ mudell li għalih jeżistu konfigurazzjonijiet li ma jikkwalifikawx alternattivi, l-Imsieħeb għandu jassenja lill-konfigurazzjonijiet li jikkwalifikaw identifikatur bl-użu tal-isem/numru tal-mudell li huwa uniku għall-Konfigurazzjonijiet ikkwalifikati ENERGY STAR. Dan l-identifikatur għandu jintuża b’mod konsistenti flimkien mal-konfigurazzjonijiet li jikkwalifikaw fil-materjali ta’ kummerċjalizzazzjoni/bejgħ u fuq il-lista ENERGY STAR tal-prodotti kkwalifikati (eż. il-mudell A1234 għall-konfigurazzjonijiet ta’ linja bażi u A1234-ES għall-konfigurazzjonijiet li jikkwalifikaw għal ENERGY STAR).

5. Data ta’ implimentazzjoni

Id-data meta l-manifatturi jistgħu jibdew jikkwalifikaw il-prodotti bħala Energy Star se tiġi ddefinita bħala d-data ta’ implimentazzjoni tal-ftehim.

Kompjuters desktop, Kompjuters desktop integrati, Notebooks, Stazzjon tax-xogħol, Server fuq skala żgħira:

Id-data tal-implimentazzjoni tal-verżjoni 5.0 ENERGY STAR għal Kompjuters Desktop, Kompjuters Desktop Integrati, Notebooks, Stazzjonijiet tax-Xogħol, Servers fuq skala żgħira u Terminal dipendenti hija l-1 ta’ Lulju 2009. Il-prodotti kollha, inklużi l-mudelli li oriġinarjament ikkwalifikaw taħt il-Verżjoni 4.0, bid-data tal-fabbrikazzjoni dik tal-1 ta’ Lulju 2009 jew wara, għandhom jissodisfaw Ir-rekwiżiti ta’ din il-Verżjoni 5.0 sabiex jikkwalifikaw għal Energy Star. Il-consoles tal-logħob bid-data tal-fabbrikazzjoni tal-1 ta’ Lulju 2010 jew wara għandhom jissodisfaw Ir-rekwiżiti ta’ din il-Verżjoni 5.0 sabiex jikkwalifikaw għal Energy Star. Kwalunkwe ftehim li twettaq qabel dwar is-suġġett tal-kompjuters ikkwalifikati għal Energy Star għandu jintemm b’effett mit-30 ta’ Ġunju 2009.

6. Reviżjonijiet Futuri tal-Ispeċifikazzjonijiet

L-EPA u l-Kummissjoni Ewropea jirriżervaw id-dritt li jirrevedu l-ispeċifikazzjoni f’każ li l-bidliet teknoloġiċi u/jew dawk tas-suq jaffettwaw l-utilità tagħha għall-konsumaturi jew l-industrija jew l-impatt tagħha fuq l-ambjent. B’konformità mal-politika attwali, ir-reviżjonijiet tal-ispeċifikazzjoni ser jiġu diskussi mal-partijiet interessati. Jekk jogħġbok innota li, f’każ ta’ reviżjoni tal-ispeċifikazzjoni, il-kwalifika ENERGY STAR ma tingħatax awtomatikament għall-ħajja ta’ mudell ta’ prodott. Biex jikkwalifika bħala ENERGY STAR, mudell ta’ prodott għandu jissodisfa l-ispeċifikazzjoni tal-ENERGY STAR li tkun fis-seħħ fid-data tal-manifattura tal-mudell.

Appendiċi A Proċedura tal-ittestjar ENERGY STAR li Tiddetermina l-Użu tal-Kurrent Elettriku tal-Kompjuters fl-istat Mitfi, Stennija u Inattiv Il-protokoll li ġej għandu jiġi segwit meta jitkejlu l-livelli ta’ konsum tal-kurrent elettriku tal-kompjuters għall-konformità mal-livelli tal-istat Mitfi, ta’ Stennija u Inattiv mogħtija fil-Verżjoni 5.0 ta’ din l-Ispeċifikazzjoni tal-Kompjuter ENERGY STAR. L-imsieħba għandhom ikejlu kampjun rappreżentattiv tal-konfigurazzjoni kif ittrasportata lill-klijent. Madankollu, l-Imsieħeb m’għandux bżonn jikkunsidra l-bidliet fil-konsum tal-kurrent elettriku li jistgħu jirriżultaw minn żidiet ta’ komponenti, BIOS u/jew il-konfigurazzjonijiet tas-softwer li jsiru mill-utent tal-kompjuter wara l-bejgħ tal-prodott. Din il-proċedura hija maħsuba li tiġi segwita fl-ordni u fejn hu opportun il-modalità li qed tiġi ttestjata tiġi ttikkettata. Il-kompjuters għandhom jiġu ttestjati bil-konfigurazzjonijiet l-issettjarmat-trasport sakemm ma jiġix speċifikat mod ieħor fil-proċedura tat-test f’dan l-Appendiċi A. L-istadji li jeħtieġu struttura alternattiva jiġu mmarkati bl-asterisk (“*”). I. Definizzjonijiet Sakemm mhux speċifikat mod ieħor, it-termini kollha użati f’dan id-dokument huma konsistenti mad-definizzjonijiet li jinsabu fil-Verżjoni 5.0 tal-Kriterji ta’ Eliġibbiltà għall-Kompjuters ENERGY STAR. 1. UUT: UUT huwa akronimu għal “unità li qed tiġi ttestjata” (“unit under test”) li f’dan il-każ jirreferi għall-kompjuter li qed jiġi ttestjat. 2. UPS: UPS huwa akronimu għal “Provvista mingħajr Interruzzjoni ta’ Kurrent” (“Uninterruptible Power Supply”), li jirreferi għal kumpless ta’ konvertituri, swiċċijiet u mezzi ta’ ħażna tal-enerġija, pereżempju batteriji, li jikkostitwixxi provvista ta’ kurrent biex tinżamm il-kontinwità fil-kurrent elettriku f’każ li jkun hemm nuqqas ta’ kurrent. II. Rekwiżiti għall-Ittestjar 1. Miter approvat: Il-miters approvati għandhom jinkludu l-karatteristiċi li ġejjin (1): — Riżoluzzjoni tal-kurrent elettriku ta’ 1 mW jew aħjar; — Disponibbiltà tal-ogħla fattur tal-kurrent ta’ 3 jew aktar fil-valur nominali tagħhom; u — Limitu minimu ta’ isfel tal-medda tal-kurrent ta’ 10 mA jew inqas. Flimkien mal-karatteristiċi ta’ hawn fuq huma ssuġġeriti dawn li ġejjin: — Rispons ta’ frekwenza ta’ mill-anqas 3 kHz; u — Kalibrazzjoni bi standard li jkun traċċabbli għall-L-Istitut Nazzjonali tal-Istandards u t-Teknoloġija (NIST). tal-Istati Uniti. Ikun jaqbel ukoll li l-istrumenti tal-kejl ikunu kapaċi joħorġu medja preċiża tal-kurrent elettriku tul kwalunkwe intervall ta’ ħin magħżul mill-utent (dan normalment isir b’kalkolu matematiku intern li jiddividi bil-ħin l-enerġija akkumulata fil-miter, li huwa l-approċċ l-aktar preċiż). Bħala alternattiva, l-istrument tal-kejl għandu jkun kapaċi jintegra l-enerġija tul kwalunkwe intervall ta’ ħin magħżul mill-utent b’riżoluzzjoni tal-enerġija ta’ 0.1 mWh jew anqas u jintegra l-ħin muri b’riżoluzzjoni ta’ sekonda (1) jew anqas. 2. Preċiżjoni Il-kejl tal-enerġija ta’ 0.5 W jew iktar għandu jsir b’inċertezza ta’ 2 % jew inqas f’livell ta’ kunfidenza ta’ 95 %. Il-kejl ta’ enerġija ta’ inqas minn 0.5 W għandu jsir b’inċertezza ta’ 0.01 W jew inqas b’livell ta’ kunfidenza ta’ 95 %. L-istrument tal-kejl tal-enerġija għandu jkollu riżoluzzjoni ta’: — 0.01 W jew aħjar għall-kejl tal-kurrent elettriku ta’ 10 W jew anqas; — 0.1 W jew aħjar għall-kejl tal-enerġija ta’ aktar minn 10 W u sa 100 W; u — 1 W jew aħjar għall-kejl tal-enerġija ta’ iktar minn 100 W. Iċ-ċifri kollha tal-kurrent elettriku għandhom ikunu f’watts u rranġati sat-tieni punt deċimali. Għal tagħbijiet ekwivalenti jew akbar minn 10 W, għandhom jiġu rrapurtati tliet ċifri sinifikanti. 3. Kundizzjonijiet tat-Test Vultaġġ tal-Provvista: L-Amerka ta’ Fuq/Tajwan: 115 (± 1 %) Volts AC, 60 Hz (± 1 %) L-Ewropa/L-Awstralja/New Zealand: 230 (± 1 %) Volts AC, 50 Hz (± 1 %) Il-Ġappun: 100 (± 1 %) Volts AC, 50 Hz (± 1 %)/60 Hz (± 1 %) Nota: Għal prodotti b’qawwa nominali massima ta’ > 1.5 kW, il-firxa tal-vultaġġ hija ± 4 % Distorsjoni Armonika Totali (THD) (Vultaġġ): < 2 % THD (< 5 % għal prodotti b’qawwa nominali massima ta’ > 1.5 kW) Temperatura Ambjentali: 23 °C ± 5 °C Umdità Relattiva: 10 – 80 % (Referenza tal-IEC 62301: Household Electrical Appliances – Measurement of Standby Power, Taqsimiet 4.2, 4.3, 4.4) 4. Konfigurazzjoni tat-Test Il-konsum tal-kurrent elettriku ta’ kompjuter għandu jitkejjel u jiġi ttestjat minn sors ta’ kurrent alternanti għall-UUT. Jekk l-UUT (unit under test) tissapportja l-Ethernet, trid tkun imqabbda ma’ swiċċ ta’ netwerk tal-Ethernet li jiflaħ għall-veloċitajiet l-aktar għoljin u l-aktar baxxi tan-netwerk. Il-konnessjoni tan-netwerk trid tkun mixgħula tul it-testijiet kollha. III. Proċedura tat-Test għall-Istat Mitfi, Stennija u Inattiv għall-Prodotti tal-Kompjuter kollha Il-konsum tal-kurrent elettriku tal-kurrent alternanti ta’ kompjuter għandu jitkejjel kif ġej: Tħejjija tal-UUT 1. Irreġistra l-isem tal-manifattur u tal-mudell tal-UUT. 2. Ara li l-UUT jkun imqabbad ma’ riżorsi ta’ netwerk kif inhu spjegat hawn taħt, u li l-UUT iżżomm din il-konnessjoni għal matul l-ittestjar, u tagħtix każ tal-waqfiet qosra meta jkun hemm tranżazzjoni bejn il-veloċità ta’ kollegament u oħra. (a) Il-kompjuters desktop, il-kompjuters desktop integrati u n-notebooks għandhom jitqabbdu ma’ swiċċ mixgħul tan-netwerk Ethernet (IEEE 802.3) kif inhu speċifikat fit-Taqsima II, “Konfigurazzjoni tat-Test,” hawn fuq. Il-kompjuter għandu jżomm din il-konnessjoni mixgħula mas-swiċċ matul it-test, u jiġu injorati l-waqfiet qosra waqt it-tranżazzjonijiet bejn il-veloċità ta’ kollegament u oħra. Il-kompjuters li ma għandhomx l-Ethernet għandhom iżommu konnessjoni bla wajer mixgħula ma’ router bla wajer jew punt ta’ aċċess għan-netwerk matul l-ittestjar. (b) Is-servers fuq skala żgħira għandhom jitqabbdu ma’ swiċċ mixgħul ta’ netwerk tal-Ethernet (IEEE 802.3) kif speċifikat fit-Taqsima II, “Konfigurazzjoni tat-Test,” hawn fuq, u li l-konnessjoni hija mixgħula. (c) It-terminals dipendenti għandhom jitqabbdu ma’ server mixgħul permezz ta’ swiċċ tan-netwerk mixgħul tal-Ethernet (IEEE 802.3) u jħaddmu softwer b’konnessjoni ma’ terminal jew b’distanza. 3. Qabbad miter approvat li kapaċi jkejjel il-kurrent elettriku reali għal sors ta’ vultaġġ AC issettjat għal kombinazzjoni ta’ vultaġġ/frekwenza adattata għat-test. 4. Ipplaggja l-UUT fejn joħroġ il-kejl tal-kurrent elettriku fil-meter. Ma għandhomx jitqabbdu strippi ta’ plakek jew unitajiet ta’ UPS bejn il-miter u l-UUT. Biex ikun hemm test validu l-miter għandu jibqa’ f’postu sakemm tiġi rreġistrata d-dejta kollha tal-kurrent elettriku fl-istat Mitfi, Stennija u Inattiv. 5. Irreġistra l-vultaġġ u l-frekwenza tal-AC. 6. Ibbutja l-kompjuter u stenna sakemm is-sistema operattiva tkun illowdjat kompletament. Jekk hemm bżonn, ħaddem is-setup tas-sistema operattiva inizjali u ħalli li jsir l-indiċjar kollu tal-fajls preliminari u proċessi oħrajn ta’ darba/perjodiċi sakemm jitlestew. 7. Irreġistra l-informazzjoni bażika dwar il-konfigurazzjoni tal-kompjuter - it-tip ta’ kompjuter, l-isem u l-verżjoni tas-sistema operattiva, it-tip u l-veloċità tal-proċessur, u t-total tal-memorja fiżika u disponibbli, eċċ. 8. Irreġistra l-informazzjoni bażika dwar il-kard tal-vidjow jew il-graphics chipset (jekk ikun il-każ) - l-isem tal-kard tal-vidjow, il-wisa’ tal-frame buffer, ir-riżoluzzjoni, l-ammont tal-memorja li fiha, u l-bits għal kull pixel. 9. * Kun ċert li l-UUT huwa kkonfigurat mat-trasport inklużi l-aċċessorji kollha, l-attivazzjoni tal-WOL, u s-softwer li jasal b’mod awtomatiku. L-UUT għandha tiġi kkonfigurata wkoll bl-użu tar-rekwiżiti li ġejjin għat-testijiet kollha: (a) Sistemi ta’ kompjuters desktop li jaslu mingħajr aċċessorji għandhom jiġu konfigurati b’maws standard, tastiera u moniter estern tal-kompjuter. (b) In-Notebooks għandhom jinkludu l-aċċessorji kollha li jintbagħtu mas-sistema, u li ma hemmx bżonn jinkludu tastiera jew maws separati meta jkunu mgħammra b’apparat għall-indikazzjoni integrat jew b’diġitizzatur. (c) In-Notebooks għandu jkollhom l-unità(jiet) tal-batterija mneħħija għat-testijiet kollha. Għal sistemi li ma jistgħux jiġu konfigurati biex joperaw mingħajr batterija it-test jista’ jsir b’unità(jiet) tal-batterija installati u ċċarġjati kompletament, u għandu jiġi żgurat li din il-konfigurazzjoni tiġi rrapurtata fir-riżultati tat-testijiet. (d) Servers fuq skala żgħira u t-terminals dipendenti li jaslu mingħajr aċċessorji għandhom jiġu konfigurati b’maws standard, tastiera u moniter estern tal-kompjuter (jekk is-server ikollu l-funzjoni tal-moniters). (e) Għall-kompjuters li għandhom l-Ethernet, il-kurrent għal radjijiet bla wajers għandu jintefa għat-testijiet kollha. Dan japplika għal adattaturi ta’ netwerks bla wajer (eż., 802.11) jew għal protokolli bla wajer minn apparat għal apparat. Għall-kompjuters li ma għandhomx Ethernet, il-kurrent ma’ radju LAN bla wajer (eż. IEEE 802.11) għandu jibqa’ mixgħul waqt l-ittestjar u jrid iżomm konnessjoni bla wajer mixgħula ma’ router bla wajer jew punt ta’ aċċess għan-netwerk, li jissapportja l-veloċitajiet tad-dejta l-iktar għolja u l-iktar baxxi tar-radju klijent waqt l-ittestjar kollu. (f) Il-hard drives ewlenin jistgħu ma jkunux ġestiti bil-kurrent (“spun-down”) waqt l-ittestjar fil-modalità Inattiv sakemm ma jkollhomx memorja cache li mhix volatili integrali (eż. hard drives “ibridi”). Jekk mat-trasport tiġi installata iktar minn hard drive interna waħda, il-hard drive(s) interna li mhix ewlenija tista’ tiġi ttestjata bil-ġestjoni tal-kurrent tal-hard drive attivata mat-trasport. Jekk dawn id-drives addizzjonali ma humiex ġestiti bil-kurrent meta jaslu għand il-klijent, għandhom jiġu ttestjati mingħajr dawn il-karatteristiċi. 10. Il-linji gwida li ġejjin għandhom jiġu segwiti biex jiġi kkonfigurat l-issettjar tal-kurrent elettriku għall-moniters (mingħajr ebda aġġustament ieħor tal-konfigurazzjonijiet tal-ġestjoni tal-kurrent elettriku): (a) Għal kompjuters b’moniters esterni (il-biċċa l-kbira tal-kompjuters desktop): uża l-konfigurazzjoni tal-ġestjoni tal-kurrent elettriku tal-moniter tal-kompjuter biex tevita li l-moniter jintefa biex tiżgura li jibqa’ mixgħul għat-tul kollu tat-test tal-istat Inattiv kif deskritt hawn taħt. (b) Għall-kompjuters b’moniters integrati (notebooks u sistemi integrati): uża l-konfigurazzjonijiet tal-ġestjoni tal-kurrent elettriku biex tissettja l-moniter ħalli jintefa wara minuta. 11. Itfi l-UUT. Ittestjar tal-Modalità Mitfi 12. Bl-UUT mitfi u f’Modalità Mitfi, issettja l-miter biex tibda takkumula l-valuri reali tal-kurrent elettriku f’intervall ta’ qari wieħed jew inqas kull sekonda. Akkumula l-valuri tal-kurrent elettriku għal ħames minuti oħra u rreġistra l-valur medju (il-medja aritmetika) osservat matul dawk il-ħames minuti (2). Ittestjar tal-Istat Inattiv 13. Ixgħel il-kompjuter u ibda rreġistra l-ħin li jgħaddi billi tibda minn meta l-kompjuter jinxtegħel inizjalment jew eżatt wara li titlesta kull attività ta’ login meħtieġa biex is-sistema tiġi bbutjata kompletament. Ladarba tkun illoggjat u bis-sistema operattiva llowdjata u lesta kompletament, agħlaq kwalunkwe tieqa miftuħa ħalli jkun jidher l-iskrin operattiv standard tal-kompjuter desktop jew l-iskrin lest ekwivalenti. Bejn ħames u 15-il minuta wara l-ibbutjar jew il-login, issettja l-miter biex jibda jakkumula l-valuri reali tal-kurrent elettriku f’intervalli ta’ qari wieħed kull sekonda. Akkumula l-valuri tal-kurrent elettriku għal ħames minuti oħra u rreġistra l-valur medju (il-medja aritmetika) osservat matul dawk il-ħames minuti. Ittestjar tal-Istat Stennija 14. Wara li jkun lest il-kejl tal-istat Inattiv, itfa’ l-kompjuter fil-modalità Stennija. Irrisettja l-miter (jekk hemm bżonn) u ibda akkumula l-valuri reali tal-kurrent elettriku f’intervalli ta’ qari wieħed kull sekonda. Akkumula l-valuri tal-kurrent elettriku għal 5 minuti oħra u rreġistra l-valur medju (il-medja aritmetika) osservat matul dawk il-5 minuti. 15. Jekk qed tittestja l-WOL attivata kif ukoll diżattivata għall-istat Stennija, erġa’ ħaddem il-kompjuter u biddel il- konfigurazzjon tal-WOL mill-istat Stennija permezz tal-konfigurazzjonijiet tas-sistema operattiva jew b’xi mezz ieħor. Erġa’ itfa’ l-kompjuter fl-istat Stennija u rrepeti l-istadju 14, filwaqt li tirreġistra l-kurrent elettriku meħtieġ għal din il-konfigurazzjoni alternata. Rappurtar tar-Riżultati tat-Test. 16. Ir-riżultati tat-test għandhom jiġu rappurtati lill-EPA jew lill-Kummissjoni Ewropea, kif xieraq, u l-informazzjoni meħtieġa kollha trid tkun inkluża, fosthom il-valuri modali tal-qawwa u l-aġġustamenti funzjonali eliġibbli għall-kompjuters desktop, kompjuters desktop integrati u notebooks. IV. Test tal-Kurrent Elettriku Massimu għall-Istazzjonijiet tax-Xogħol Il-kurrent elettriku massimu għall-istazzjonijiet tax-xogħol jinsab bit-tħaddim simultanju ta’ żewġ valuri indikattivi industrijali standard: Linpack biex titfa’ taħt prova is-sistema ċentrali (eż., il-proċessur, il-memorja, eċċ.) u SPECviewperf® (l-iktar verżjoni riċenti disponibbli għall-UUT) biex titfa’ taħt prova l-GPU tas-sistema. Aktar informazzjoni dwar dawn il-valuri indikattivi, inkluż it-tniżżil ta’ programmi b’xejn, hija disponibbli fuq l-indirizz URL hawn taħt: Linpack http://www.netlib.org/linpack/ SPECviewperf® http://www.spec.org/benchmarks.html#gpc Dan it-test għandu jiġi ripetut tliet darbiet fuq l-istess UUT, u t-tliet kejliet għandhom jaqgħu f’tolleranza ta’ ±2 % mqabblin mal-medja tat-tliet valuri mkejlin ta’ kurrent elettriku massimu. Il-kejl tal-konsum massimu tal-kurrent AC ta’ stazzjon tax-xogħol għandu jsir kif ġej: Tħejjija tal-UUT 1. Qabbad miter approvat li kapaċi jkejjel il-kurrent elettriku reali għal sors ta’ vultaġġ AC issettjat għal kombinazzjoni ta’ vultaġġ/frekwenza adattata għat-test. Il-miter għandu jkun kapaċi jaħżen u joħroġ il-kejl tal-kurrent elettriku massimu milħuq matul it-test jew ikun kapaċi jiddetermina l-kurrent elettriku massimu b’metodu ieħor. 2. Ipplaggja l-UUT fejn joħroġ il-kejl tal-kurrent elettriku fil-meter. Ma għandhomx jitqabbdu strippi ta’ plakek jew unitajiet ta’ UPS bejn il-miter u l-UUT. 3. Irreġistra l-vultaġġ AC. 4. * Ibbutja l-kompjuter u, jekk ma jkunx diġà installat, installa l-Linpack u s-SPECviewperf kif indikat fil-Websajts imsemmijin hawn fuq. 5. Issettja l-Linpack bil-konfigurazzjonijiet tal-bidu għall-istruttura partikolari tal-UUT u ssettja d-daqs xieraq “n” tal-array biex jinġibed il-kurrent elettriku massimu tul it-test. 6. Ara li jiġu sodisfatti l-linji gwida kollha ssettjati mill-organizzazzjoni SPEC biex jitħaddem is-SPECviewperf. Ittestjar tal-Kurrent Elettriku Massimu 7. Issettja l-miter biex tibda takkumula l-valuri reali tal-kurrent elettriku f’intervalli ta’ qari wieħed kull sekonda, u ibda ħu l-kejl. Iftaħ is-SPECviewperf u n-numru meħtieġ ta’ okkorrenzi simultanji tal-Linpack biex titfa’ s-sistema taħt prova totali. 8. Akkumula l-valuri tal-kurrent elettriku sakemm is-SPECviewperf u l-okkorrenzi kollha jkunu tlestew. Irreġistra l-valur tal-kurrent elettriku massimu miksub matul it-test. Rappurtar tar-Riżultati tat-Test 9. Ir-riżultati tat-test għandhom jiġu rrappurtati lill-EPA jew lill-Kummissjoni Ewropea, kif xieraq bl-informazzjoni meħtieġa kollha inkluża. 10. Hekk kif titressaq id-dejta, il-manifatturi jridu jinkludu wkoll id-dejta li ġejja: a. Il-valur ta’ n (id-daqs tal-array) użat għal-Linpack, b. In-numru tal-kopji simultanji tal-Linpack li ntużaw matul it-test, c. Il-verżjoni ta’ SPECviewperf użata għat-test, d. L-ottimizzazzjonijiet kollha tal-kompilatur użati waqt il-kompilazzjoni tal-Linpack u tal-SPECviewperf, kif ukoll e. Binarju kkompilat minn qabel għall-utenti finali biex iniżżlu u jħaddmu kemm is-SPECviewperf kif ukoll il-Linpack. Dawn jistgħu jitqassmu jew permezz ta’ entità ċentralizzata ta’ standards bħall-SPEC, mill-OEM jew minn parti terza relatata. V. Verifikazzjoni kontinwa Din il-proċedura ta’ ittestjar tiddeskrivi l-metodu li bih unità unika tista’ tiġi ttestjata għall-konformità. Huwa rrakkomandat ħafna li jkun hemm proċess ta’ ittestjar kontinwu biex jiġi żgurat li l-prodotti minn linji ta’ produzzjoni differenti jkunu konformi mal-ENERGY STAR.

Appendiċi B KALKOLI KAMPJUN I. Kompjuters desktop, Kompjuters desktop integrati, Notebooks: Dan ta’ hawn taħt huwa kampjun tal-kalkolu TEC maħsub biex juri kif il-livelli ta’ konformità jiġu determinati fuq estensjonijiet funzjonali u miżuri ta’ modi operazzjonali, pereżempju l-evalwazzjoni ETEC għal Notebook ta’ Kategorija A (GPU integrat, Memorja 8 GB installata, 1 HDD) 1. Kejjel il-valuri bl-użu tal-proċedura tal-ittestjar tal-Appendiċi A. — Mitfi = 1 W — Stennija – 1.7 W — Inattiv = 10 W 2. Iddetermina liema aġġustamenti funzjonali japplikaw: — Grafiċi integrati? Ma tapplikax għall-Grafiċi Premium. — Memorja 8GB installata. Jissodisfa l-livell ta’ aġġustament tal-memorja: 8 jikkorrispondi għall-aġġustament 1.6 kWh (4 0.4 kWh). 3. Applika l-koeffiċjenti ibbażżati fuq it-Tabella 2 biex jiġi kkalkulat it-TEC: — Tabella 2 (għal notebooks konvenzjonali): Tmitfi 60 % Tstennija 10 % Tinattiv 30 % — — — — = 33.03 kWh 4. Iddetermina Ir-rekwiżit TEC għall-kompjuter billi żżid kwalunkwe aġġustamenti funzjonali (stadju 2) mar-rekwiżit bażi TEC (Tabella 1). — Tabella 1 (għal notebooks): Notebooks (kWh) Kategorija A 40 Kategorija B 53 Kategorija C 88.5 — 5. Qabbel ETEC mar-rekwiżit TEC tal-ENERGY STAR (stadju 4) biex tiżgura jekk il-mudell jikkwalifikax. — Ir-rekwiżit TEC għal kategorija A: 41.6 kWh — ETEC: 33.03 kWh — 33.03 kWh < 41.6 kWh In-Notebook jissodisfa r-rekwiżiti tal-ENERGY STAR. II. Stazzjonijiet tax-xogħol Dan ta’ hawn taħt huwa kampjun tal-kalkolu tal-PTEC għal Stazzjon tax-xogħol b’żewġ hard drives. 1. Kejjel il-valuri bl-użu tal-proċedura tal-ittestjar tal-Appendiċi A. — Mitfi = 2 W — Stennija – 4 W — Inattiv = 80 W — Qawwa massima = 180 W 2. Ħu nota tan-numru ta’ Hard Drives installati. — Żewġ hard drives installati matul it-test. 3. Applika l-koeffiċjenti ibbażżati fuq it-Tabella 4 biex jiġi kkalkulat il-PTEC: — Tabella 4: Tmitfi 35 % Tstennija 10 % Tinattiv 55 % — — — ≤ 45.10 W 4. Ikkalkula r-rekwiżit PTEC bl-użu tal-formola fit-Tabella 3. — — — PTEC = 53.2 5. Qabbel il-PTEC aġġustat għal-livelli tal-ENERGY STAR biex tiddetermina jekk jikkwalifikax il-mudell. — 45.10 < 53.2 L-istazzjon tax-xogħol jissodisfa r-rekwiżiti tal-ENERGY STAR.

II. SPEĊIFIKAZZJONIJIET TAD-DISPLAY

1. Definizzjonijiet

A. Id-Display Elettroniku (li ssir referenza għalih ukoll bħala d-“Display”): Prodott li huwa disponibbli kummerċjalment bi skrin tad-display u komponenti elettroniċi assoċjati, li ta’ spiss ikunu integrati fi struttura unika separata, li bħala l-funzjoni ewlenija tiegħu juri informazzjoni viżwali minn (i) kompjuter, stazzjon tax-xogħol (workstation) jew server permezz ta’ input wieħed jew iktar, bħall-VGA, DVI, HDMI, jew IEEE 1394, jew (ii) USB flash drive, karta tal-memorja, jew konnessjoni mal-Internet mingħajr wajer. It-teknoloġiji komuni tad-display jinkludu liquid crystal display (LCD), light emitting diode (LED), cathode-ray tube (CRT), u plasma display panel (PDP).

B. Provvista Esterna tal-Enerġija: Komponent integrat f’kaxxa esterna separata mill-kaxxa tad-display u mfassal biex jaqleb il-vultaġġ tal-input ta’ kurrent alternanti (AC) mill-mejn għal vultaġġ(i) iktar baxx(i) ta’ kurrent dirett (DC) sabiex jitħaddem id-display. Provvista esterna tal-enerġija (EPS) għandha taqbad mad-display permezz ta’ konnessjoni elettrika maskili/femminili, kejbil, fil jew wajer ieħor li huma permanenti jew li jistgħu jitneħħew.

C. Modalità Mixgħul: Il-modalità operattiva ta’ display li huwa (i) imqabbad ma’ sors tal-enerġija, (ii) għandu s-swiċċijiet mekkaniċi kollha mixgħula, u (iii) qed jaqdi l-funzjoni primarja tiegħu li jipproduċi immaġni.

D. Modalità Stennija: Il-modalità operattiva ta’ display li huwa (i) imqabbad ma’ sors tal-enerġija, (ii) għandu s-swiċċijiet mekkaniċi kollha mixgħula, u (iii) u tpoġġa fuq modalità b’enerġija baxxa billi jirċievi sinjal mill-apparat ikkonnettjat (eż. kompjuter, konsol tal-logħob, jew kaxxa set-top) jew permezz ta’ funzjoni interna bħal tajmer li jwaqqaf l-enerġija jew sensor li jitfi d-dawl meta d-display ma jkunx qed jintuża. Il-Modalità Stennija hija kkunsidrata bħala kundizzjoni “soft” ta’ konsum baxx, għax id-display jista’ jitneħħa mill-Modalità Stennija billi jirċievi sinjal mill-apparat konness jew permezz ta’ funzjoni interna.

E. Modalità Mitfi: Il modalità operattiva ta’ display li hija (i) mqabbda ma’ sors tal-enerġija, (ii) tinxtegħel permezz ta’ swiċċ, u (iii) ma tipprovdi l-ebda funzjoni. L-utent għandu juża swiċċ mekkaniku biex l-apparat ma jibqax fuq il-Modalità Mitfi. Jekk ikun hemm iktar minn swiċċ wieħed ta’ dan it-tip, il-persuna responsabbli mit-test għandu juża l-iktar swiċċ disponibbli faċilment.

F. Luminanza: Il miżura fotometrika tal-intensità luminuża għal kull unità ta’ medda dawl li tivvjaġġa f’direzzjoni speċifikata. Din il-miżura tiddeskrivi l-ammont ta’ dawl li jgħaddi jew li joħroġ minn taqsima partikolari, u li jaqa’ f’angolu solidu speċifikat. L-unità standard għal-luminanza hija candela għal kull metru kwadru (cd/m2).

G. Kontroll Awtomatiku tal-Luminożità: Għad-displays, il-kontrolli awtomatiċi tal-luminożità huma l-mekkaniżmu awtomatiku li jikkontrolla l-luminożità tad-display bħala funzjoni tad-dawl ambjentali.

2. Prodotti li jikkwalifikaw:

Biex jikkwalifika għall-ENERGY STAR, id-display għandu jissodisfa l-kriterji li ġejjin:

A. Daqs djagonali tal-iskrin massimu viżibbli: Id-display għandu jkollu daqs djagonali tal-iskrin viżibbli ta’ inqas jew daqs (≤) 60 pulzier.

B. Sors tal-Enerġija: Id-display għandu jieħu l-enerġija minn plakka ta’ mal-ħajt tal-AC separata, unità tal-batterija li tinbiegħ b’adattur tal-AC, jew konnessjoni tad-dejta jew tan-netwerk.

C. Tjuners tat-Televixin: Jekk id-display għandu tjuner tat-televixin integrat, jista’ jikkwalifika għall-ENERGY STAR skont din l-ispeċifikazzjoni sakemm jiġi kkummerċjalizzat u mibjugħ primarjament lill-konsumaturi bħala display jew display b’funzjoni doppja u televixin. Kwalunkwe display bi tjuner tat-televixin li jiġi kkummerċjalizzat u mibjugħ esklussivament bħala televixin mhuwiex eliġibbli biex jikkwalifika skont din l-ispeċifikazzjoni. Skont il-Livell 2 ta’ din l-ispeċifikazzjoni, dawk id-displays mingħajr tjuners biss jistgħu jikkwalifikaw; displays bit-tjuners jistgħu jikkwalifikaw skont il-Livell 2 tal-ispeċifikazzjoni tal-Verżjoni 3.0 tal-ENERGY STAR TV.

D. Kontroll Awtomatiku tal-Luminożità (ABC): Biex jikkwalifika għall-ENERGY STAR bl-użu tal-formula tal-konsum tal-enerġija tal-Kontroll Awtomatiku tal-Luminożità bil-Modalità Mixgħul, id-display għandu joħroġ mill-fabbrika bl-ABC attivat awtomatikament.

E. Provvista Esterna tal-Enerġija: Jekk id-display joħroġ mill-fabbrika b’EPS, l-EPS għandu jikkwalifika għall-ENERGY STAR jew jissodisfa l-livelli ta’ effiċjenza fil-modalità ta’ mingħajr tagħbija jew attiva previsti fIr-rekwiżiti ta’ Programm tal-ENERGY STAR għal Provvisti ta’ Kurrenti Esterni b’Vultaġġ Uniku AC-AC u AC-DC. L-ispeċifikazzjoni tal-ENERGY STAR u l-lista ta’ prodotti kkwalifikati hija disponibbli fuq is-sit www.energystar.gov/powersupplies.

F. Rekwiżiti għall-Ġestjoni tal-Enerġija: Id-display għandu jkollu għall-inqas mekkaniżmu wieħed attivat awtomatikament li jħalli d-display jidħol awtomatikament f’Modalità Stennija jew Mitfi. Pereżempju, il-konnessjonijiet tad-dejta jew tan-netwerk għandhom jippermettu li d-display jintefa skont il-mekkaniżmi standard, bħas-Sinjalar tal-Ġestjoni tal-Enerġija tad-Display. Id-displays li jiġġeneraw il-kontenut tagħhom stess għandu jkollhom sensor jew tajmer attivat awtomatikament biex iħaddem awtomatikament il-Modalità Stennija jew Mitfi.

3. Kriterji tal-użu effiċjenti tal-enerġija

A. Rekwiżiti tal-Modalità Mixgħul

1. Livell 1

Biex jikkwalifika għall-Energy Star, id-display ma għandux jaqbeż il-massimu tal-konsum tal-elettriku tal-Modalità Mixgħul (PO jew PO1) kif ikkalkulat permezz tal-formula ta’ hawn taħt. Il-konsum massimu tal-elettriku tal-Modalità Mixgħul huwa indikat f’watts u approssimat għall-eqreb deċimu ta’ watt.

Tabella 1: Ir-rekwiżiti tal-Livell 1 tal-Konsum tal-Enerġija bil-Modalità Mixgħul

Kategorija tad-Display Modalità Mixgħul Massima Konsum tal-Enerġija (W) Daqs Djagonali tal-Iskrin < 30 pulzier Riżoluzzjoni tal-Iskrin ≤ 1.1 MP Daqs Djagonali tal-Iskrin < 30 pulzier Riżoluzzjoni tal-Iskrin > 1.1 MP Daqs Djagonali tal-Iskrin 30 - 60 pulzier Ir-Riżoluzzjonijiet Kollha tal-Iskrin

Meta:

MP= Riżoluzzjoni tad-Display (megapiksils)

A= Erja viżibbli tal-iskrin (pulzieri kwadri)

EŻEMPJU: Il-konsum massimu tal-enerġija bil-Modalità Mixgħul għal display b’riżoluzzjoni ta’ 1 440 × 900, jew 1 296 000 pixels, daqs djagonali tal-iskrin viżibbli ta’ 19-il pulzier u erja viżibbli tal-iskrin ta’ 162 pulzier kwadru, ikun: watts meta approssimat lejn l-eqreb deċimu ta’ watt.

Tabella 2: Kampjun tar-Rekwiżiti tal-Livell 1 tal-Konsum tal-Enerġija bil-Modalità Mixgħul (3)

Dijagonali Daqs tal-Iskrin (pulzieri) Ir-riżoluzzjoni Megapixels Dimensjonijiet tal-Iskrin (pulzieri) Erja tal-Iskrin (pulzieri kwadri) Konsum Massimu tal-Elettriku tal-Modalità Mixgħul (watts) 7 800 × 480 0,384 5.9 × 3.5 21 6.4 19 1 440 × 900 1.296 16.07 × 10.05 162 22.8 26 1 920 × 1 200 2.304 21.7 × 13.5 293 38.4 42 1 360 × 768 1.044 36 × 20 720 202.4 50 1 920 × 1 080 2.074 44 × 24 1 056 293.1

2. Livell 2

Biex jikkwalifika bħala ENERGY STAR, id-display ma għandux jaqbeż il-valur tal-formuli li ġejjin għall-konsum massimu tal-Modalità Mixgħul: TBD

3. Displays b’Kontroll Awtomatiku tal-Luminożità (ABC)

Għad-displays li joħorġu mill-fabbrika bl-ABC attivat awtomatikament tintuża formula alternattiva biex jiġi kkalkulat il-konsum massimu tal-enerġija bil-Modalità Mixgħul

fejn PO1 hija l-medja ta’ konsum tal-enerġija bil-Modalità Mixgħul f’watts, approssimat lejn l-eqreb deċimu ta’ watt, Ph huwa l-konsum tal-enerġija bil-Modalità Mixgħul f’kundizzjonijiet ta’ dawl ambjentali baxx. Il-formula tassumi li d-display se jkun f’kundizzjonijiet ta’ dawl ambjentali baxx għal 20 % tal-ħin.

B. Rekwiżiti tal-Modalità Stennija u Mitfi:

1. Livelli 1 u 2

Biex jikkwalifika bħala ENERGY STAR, id-display ma għandux jaqbeż il-livelli massimi tal-konsum tal-enerġija għall-Modalitajiet Stennija u Mitfi pprovduti fit-Tabella 3, hawn taħt: Id-displays li jista’ jkollhom aktar minn Modalità waħda Stennija (jiġifieri Stennija u Stennija passiva) għandhom jissodisfaw Ir-rekwiżiti tal-Modalità Stennija fil-modalitajiet Stennija kollha.

Eżempju: Riżultat tat-test tad-display ta’ 3 watts fi Stennija u 2 watts fi Stennija passiva ma jikkwalifikax għax il-konsum tal-enerġija f’wieħed mill-Modalitajiet Stennija ikun qabeż il-Limitu tal-Livell 1 ta’ 2 watts.

Tabella 3: Ir-rekwiżiti tal-Konsum tal-Enerġija bil-Modalità Stennija u Mitfi għad-Displays kollha

Mezz Livell 1 Livell 2 Konsum Massimu tal-Enerġija bil-Modalità Stennija (W) ≤ 2 ≤ 1 Konsum Massimu tal-Enerġija bil-Modalità Mitfi (W) ≤ 1 ≤ 1

4. Rekwiżiti tat-test

Kin għandha tintuża din it-Taqsima

L-EPA u l-Kummissjoni Ewropea jużaw, fejn possibbli, prattiki tal-industrija li huma aċċettati fuq firxa wiesgħa biex ikejlu l-prestazzjoni tal-prodott u l-konsum tal-enerġija skont kundizzjonijiet tipiċi tat-tħaddim. Il-metodi ta’ ittestjar f’din l-ispeċifikazzjoni huma bbażati fuq standards tal-Kumitat tal-Metroloġija tad-Displays tal-Assoċjazzjoni tal-Istandards tal-Vidjos Elettroniċi (Video Electronics Standards Association(VESA)) u l-Kummissjoni Elettroteknika Internazzjonali (International ElectroTechnical Commission (IEC)). F’każijiet fejn l-istandards tal-VESA u l-IEC ma kinux biżżejjed għall-ħtiġijiet tal-programm ENERGY STAR, ġew żviluppati metodi tal-ittestjar u tal-kejl b’kooperazzjoni mal-partijiet interessati tal-industrija.

Sabiex ikun żgurat mezz konsistenti għall-kejl tal-konsum tal-enerġija ta’ prodotti elettroniċi b’tali mod li r-riżultati tat-test ikunu jistgħu jiġu riprodotti, u li fatturi barranin ma jaffetwawx b’mod ħażin ir-riżultati tat-test, għandu jiġi segwit il-protokoll li ġej. Dan il-protokoll għandu erba’ komponenti ewlenin:

— Kundizzjonijiet u Strumentazzjoni tat-Test

— Konfigurazzjoni

— Il-Metodu tat-Test

— Dokumentazzjoni

Nota: Il-Metodu tat-Test jinsab fl-Appendiċi 1 u 2. Appendiċi 1 jiddeskrivi l-proċedura tat-test għad-displays b’daqs djagonali tal-iskrin viżibbli li huwa inqas minn (<) 30 pulzier. Appendiċi 2 jiddeskrivi l-proċedura tat-test għad-displays b’daqs djagonali tal-iskrin viżibbli li huwa minn 30 sa 60 pulzier, inklużiv.

L-Imsieħba jistgħu jagħżlu li jużaw laboratorju intern jew indipendenti biex jipprovdi r-riżultati tat-test.

Kontroll tal-Kwalità tal-Faċilità

L-Imsieħba huma meħtieġa jwettqu testijiet u jiċċertifikaw dawk il-mudelli tal-prodotti li jissodisfaw il-linji gwida tal-ENERGY STAR. Sabiex isir l-ittestjar meħtieġ għall-kwalifikazzjoni tal-ENERGY STAR, il-prodott għandu jiġi ttestjat b’faċilità li jkollha proċeduri tal-kontroll tal-kwalità għall-monitoraġġ tal-validità tat-testijiet u tal-kalibrazzjonijiet. L-ENERGY STAR tirrakkomanda li dawn it-testijiet isiru f’faċilità li tippermetti r-rekwiżiti ġenerali għall-kompetenza tal-laboratorji tal-ittestjar u l-kalibrazzjoni kif deskritti fl-Istandards Internazzjonali tal-ISO/IEC 17025.

Kundizzjonijiet u Strumentazzjoni tat-Test

A. Protokolli tal-Kejl tal-Enerġija

Il-konsum medju reali tal-enerġija tad-display għandu jitkejjel fil-Modalità Mixgħul, il-Modalità Stennija u l-Modalità Mitfi. Meta jsir il-kejl għaċ-ċertifikazzjoni proprja ta’ mudell ta’ prodott, għall-ewwel l-Unità li qed tiġi ttestjata (Unit Under Test UUT)) għandha tkun fl-istess kundizzjoni (eż. il-konfigurazzjoni u l-issettjar) bħal meta tkun konsenjata lill-klijent, sakemm ma jkunux hemm bżonn ta’ aġġustamenti skont l-istruzzjonijiet ta’ hawn taħt.

1. Il-kejl tal-enerġija għandu jittieħed minn punt bejn il-plakka jew is-sors tal-enerġija u l-UUT.

2. Jekk l-enerġija elettrika ta’ prodott tiġi mill-mejns, USB, IEEE1394, Power-over-Ethernet, sistema tat-telefown, jew kwalunkwe mezz jew kumbinazzjoni ta’ mezzi oħra, għall-kwalifikazzjoni għandha tintuża l-enerġija elettrika AC netta kkunsmata mill-prodott (filwaqt li jitqies it-telf tal-konverżjoni minn AC għal DC).

3. Il-prodotti li jieħdu l-enerġija minn provvista standard ta’ vultaġġ baxx DC (eż. USB, USB PlusPower, IEEE 1394, u Power Over Ethernet) għandhom jużaw sors xieraq tal-elettriku AC li jagħti elettriku DC. Dan il-konsum tal-enerġija tas-sors tal-elettriku AC għandu jitkejjel u jiġi rreġistrat bħala l-konsum tal-elettriku tal-UUT.

4. Għal display li jieħu l-enerġija minn USB, għandu jintuża hub bl-elettriku li jservi biss id-display li qed jiġi ttestjat. Għal display li jieħu l-enerġija minn Power Over Ethernet jew USB PlusPower, huwa aċċettabbli li t-tagħmir tad-distribuzzjoni tal-enerġija jitkejjel bid-display konness u bid-display mhux konness, u d-differenza bejn iż-żewġ qari li jsiru tiġi rreġistrata bħala l-konsum tal-enerġija tad-display. Il-persuna responsabbli mit-test għandha tikkonferma li dan jirrefletti b’mod raġonevoli l-konsum DC tal-unità flimkien ma’ xi konċessjoni għall-ineffiċjenza fil-provvista u fid-distribuzzjoni tal-enerġija.

5. Kwalunkwe prodott li jista’ jieħu l-enerġija kemm minn sorsi AC kif ukoll minn DC standard b’vultaġġ baxx għandu jiġi ttestjat waqt li jkun qed jaħdem b’enerġija AC.

B. Rekwiżiti tal-Enerġija b’Input AC

Vultaġġ tal-Provvista: L-Amerka ta’ Fuq/Tajwan: 115 (± 1 %) Volts AC, 60 Hz (± 1 %) L-Ewropa/L-Awstralja/New Zealand: 230 (± 1 %) Volts AC, 50 Hz (± 1 %) Il-Ġappun 100 (± 1 %) Volts AC, 50 Hz (± 1 %)/60 Hz (± 1 %) Nota: Għal prodotti b’qawwa nominali massima ta’ > 1.5 kW, il-firxa tal-vultaġġ hija ± 4 % Distorsjoni Armonika Totali (THD) (Vultaġġ): < 2 % THD (< 5 % għal prodotti b’qawwa nominali massima ta’ > 1.5 kW) Temperatura Ambjentali: 23 °C ± 5 °C Umdità Relattiva: 10 – 80 % (Referenza IEC 62301 Ed 1.0: Tagħmir Elettriku tad-Dar – Kejl tal-Enerġija Standby, it-Taqsimiet 4.2, 4.3)

C. Miter approvat

Il-miters approvati għandhom jinkludu l-karatteristiċi li ġejjin. (4)

— Disponibbiltà tal-ogħla fattur tal-kurrent ta’ 3 jew aktar fil-valur nominali tagħhom; u

— Limitu minimu ta’ isfel tal-medda tal-kurrent ta’ 10 mA jew inqas.

L-istrument tal-kejl tal-enerġija għandu jkollu riżoluzzjoni ta’:

— 0.01 W jew aħjar għall-kejl tal-kurrent elettriku ta’ 10 W jew anqas;

— 0.1 W jew aħjar għall-kejl tal-enerġija ta’ aktar minn 10 W u sa 100 W; u

— 1 W jew aħjar għall-kejl tal-enerġija ta’ iktar minn 100 W.

Flimkien mal-karatteristiċi ta’ hawn fuq huma ssuġġeriti dawn li ġejjin:

— Rispons ta’ frekwenza ta’ mill-anqas 3 kHz; u

— Kalibrazzjoni bi standard li jkun traċċabbli għall-Istitut Nazzjonali tal-Istandards u t-Teknoloġija tal-Istati Uniti (NIST).

Huwa mixtieq ukoll li l-istrumenti jkunu kapaċi jkejlu l-konsum medju ta’ kull intervall ta’ ħin magħżul mill-utent (l-iktar tagħmir preċiż jagħmel kalkulazzjoni interna biex jiddividi l-enerġija li takkumula bil-ħin li jgħaddi). Bħala alternattiva, l-istrument tal-kejl għandu jkun kapaċi jintegra l-enerġija tul kwalunkwe intervall ta’ ħin magħżul mill-utent b’riżoluzzjoni tal-enerġija ta’ 0.1 mWh jew inqas u jintegra l-ħin muri b’riżoluzzjoni ta’ sekonda (1) jew inqas.

D. Preċiżjoni

Il-kejl tal-enerġija ta’ 0.5 W jew iktar għandu jsir b’inċertezza ta’ 2 % jew inqas f’livell ta’ kunfidenza ta’ 95 %. Il-kejl ta’ enerġija ta’ inqas minn 0.5 W għandu jsir b’inċertezza ta’ 0.01 W jew inqas b’livell ta’ kunfidenza ta’ 95 %. (5)

Il-kejl kollu għandu jiġi rreġistrat f’watts u approssimat lejn l-eqreb deċimu ta’ watt.

E. Kundizzjonijiet ta’ Kamra Mudlama

L-ittestjar kollu tal-luminanza għandu jsir f’kundizzjonijiet ta’ kamra mudlama. Il-kejl tal-illuminanza tal-iskrin tad-display (E) bil-Modalità Mitfi għandu jkun 1.0 lux jew inqas. Il-kejl għandu jsir f’punt li huwa perpendikolari għaċ-ċentru tal-iskrin tad-display bl-użu ta’ Tagħmir tal-Kejl tad-Dawl (LMD) bid-display bil-Modalità Mitfi (ir-Referenza tal-Istandard VESA FPDM 2.0, it-Taqsima 301-2F).

F. Protokolli tal-Kejl tad-Dawl

Meta jkun hemm bżonn jitkejjel id-dawl, bħall-illuminanza u l-luminanza, għandu jintuża LMD mad-display li jinsab f’kundizzjonijiet ta’ kamra mudlama. L-LMD għandu jintuża biex isir il-kejl fiċ-ċentru ta’, u perpendikolari għall-iskrin tad-display (ir-Referenza tal-Istandard VESA FPDM 2.0, l-Appendiċi A115). L-erja tal-wiċċ tal-iskrin li se jitkejjel għandha tkopri mill-inqas 500 pixel, sakemm dan ma jaqbiżx l-ekwivalenti ta’ parti rettangolari bil-ġnub b’tul li huma daqs 10 % tal-għoli u l-wisa’ viżibbli tal-iskrin (f’liema każ japplika dan il-limitu tal-aħħar). Madankollu, il-parti illuminata fl-ebda każ ma tista’ tkun iżgħar mill-parti li qed ikejjel l-LMD (ir-Referenza tal-Istandard VESA FPDM 2.0, it-Taqsima 301-2H).

Konfigurazzjoni

A. Periferali

L-ebda tagħmir estern ma għandu jkun konness ma’ hub jew port tal-Universal Serial Bus (USB). Kwalunkwe spiker mibni fuq ġewwa, tuner tat-televixin, eċċ. jista’ jitqiegħed fil-konfigurazzjoni tal-enerġija minima tiegħu, kif aġġustat mill-utent, biex jiġi minimizzat il-konsum tal-enerġija li mhuwiex assoċjat mad-display stess.

B. Modifiki

Il-modifiki tat-tagħmir bħat-tneħħija taċ-ċirkwit, jew azzjonijiet oħra mhux disponibbli għal utent tipiku, mhumiex permessi.

C. Interface Analogue vs Diġitali

L-imsieħba huma meħtieġa jittestjaw id-displays tagħhom bl-użu ta’ interface diġitali, ħlief f’dawk il-każijiet fejn wieħed mhuwiex ipprovdut (jiġifieri, displays b’interface diġitali, li għall-finijiet ta’ dan il-metodu tat-test huma definiti bħala li għandhom biss interface diġitali). Għad-displays b’interface diġitali, jekk jogħġbok ara n-nota 1 fl-Appendiċi 1 għall-informazzjoni dwar il-vultaġġ, u segwi l-metodu tat-test fl-Appendiċi 1 u/jew 2, li jiddependi fuq id-daqs djagonali tal-iskrin viżibbli tal-UUT, li juża ġeneratur tas-sinjali diġitali.

D. Il-Mudelli li Kapaċi Joperaw b’Kombinazzjonijiet Multipli ta’ Vultaġġ/Frekwenza

L-Imsieħba għandhom jittestjaw, jikkwalifikaw u jiddokumentaw il-kundizzjonijiet applikabbli għal kull suq li l-prodotti tagħhom għandhom jinbiegħu fih bħala li jikkwalifika għall-ENERGY STAR.

EŻEMPJU: Biex prodott jikseb it-tabella tal-ENERGY STAR kemm fl-Istati Uniti u fl-Ewropa, huwa għandu jikkwalifika kemm f’kumbinazzjoni ta’ 115 V/60Hz kif ukoll 230 V/50Hz. Jekk il-prodott jikkwalifika bħala ENERGY STAR f’kumbinazzjoni waħda biss ta’ vultaġġ/frekwenza (eż. 115 Volts/60 Hz), f’dan il-każ il-kwalifika u l-promozzjoni tiegħu bħala ENERGY STAR issir biss f’dawk ir-reġjuni li jappoġġaw il-kumbinazzjoni ttestjata ta’ vultaġġ/frekwenza (eż. l-Amerka ta’ Fuq u t-Tajwan).

E. Provvista Esterna tal-Enerġija

Għad-displays li joħorġu mill-fabbrika bi provvista esterna tal-enerġija, l-EPS ipprovdut għandu jintuża għall-ittestjar kollu. Provvista tal-elettriku alternata ma tistax tiġi sostitwita.

F. Kontrolli tal-Kulur

Il-kontrolli kollha tal-kulur (lewn, saturazzjoni, gamma, eċċ) għandhom jiġu ssettjati bil-konfigurazzjonijiet awtomatiċi tal-fabbrika.

G. Riżoluzzjoni u Frekwenza tar-Rinfriskar (Refresh) tal-iskrin

Ir-riżoluzzjoni u l-frekwenza tar-rinfriskar tal-iskrin ivarjaw skont it-teknoloġija, kif ġej:

(1) Għall-LCDs u teknoloġiji oħrajn bil-pixels fissi, il-format tal-pixel għandu jkun issettjat għal-livell lokali. Il-frekwenza tar-rinfriskar tal-LCD għandha tkun issettjata għal 60 Hz, sakemm ma tkunx speċifikament rakkomandata frekwenza tar-rinfriskar differenti mill-Imsieħeb, f’liema każ għandha tintuża dik il-frekwenza.

(2) Il-format tal-pixel tas-CRT għandu jkun issettjat fil-format tal-pixel preferut bl-ogħla riżoluzzjoni li hija maħsuba li titħaddem bi frekwenza ta’ rinfriskar ta’ 75 Hz. Għandha tintuża VESA Discrete Monitor Timing (DMT) jew format tal-pixel standard tal-industrija iktar ġdida għat-test. Id-display tas-CRT għandu jkun kapaċi jilħaq l-ispeċifikazzjonijiet kollha tal-kwalità ddikjarati mill-Imsieħeb fil-format ittestjat.

H. Warm-up

L-UUT għandha tissaħħan (warm-up) għal minimu ta’ 20 minuta qabel ma jittieħed kwalunkwe kejl tat-test (ir-Referenza tal-Istandard VESA FPDM 2.0, it-Taqsima 301-2D jew 305-3 għat-test biex jisħon).

I. Stabbiltà

Il-kejl kollu tal-konsum tal-enerġija għandu jiġi rreġistrat wara li l-qari tal-istrument ikun stabbli għal 1 % f’perjodu ta’ tliet minuti (ir-Referenza IEC 4.3.1).

Il-Metodu tat-Test

Meta jkunu qed isiru dawn it-testijiet, l-imsieħeb jaqbel li juża l-proċeduri applikabbli tat-test ipprovduti fl-Appendiċi 1 u/jew 2, li jiddependu fuq id-daqs djagonali tal-iskrin viżibbli tal-UUT, kif ġej:

Għad-displays b’daqs djagonali tal-iskrin viżibbli li huwa inqas minn (<) 30 pulzier, uża l-Appen